Nemački „Gramar“ otvorio novu fabriku auto delova u Aleksincu › Made-in-Germany.rs\nNemačka kompanija „Gramar“ otvorila je u Aleksincu novi pogon za proizvodnju delova u auto-industriji u kome je posao za sada dobilo 120 radnika, uglavnom žena. Prema ugovoru potpisanom u julu ove godine u novoj fabrici, drugoj po redu u ovom gradu, biće ukupno zaposleno 500 ljudi. U halama nekadašnje fabrike kartonske ambalaže u Aleksincu od sada će se proizvoditi navlake za automobilska sedišta i punjenja za naslone.\nSvako novo radno mesto u Gramaru, prema ranije potpisanom ugovoru, država će stimulisati sa po 7000 evra. Nemački investitor sada zapošljava najviše radnika u Aleksincu, a planirano je da proizvodnja bude proširena, pa će pored 780 postojećih u prvoj i 120 u drugoj fabrici, radnih mesta biti za još 500 Aleksinčana.\nNemci su zadovoljni poslovanjem u Aleksincu u kom je stopa nezaposlenosti dvostruko veća od prosečne republičke. U fabrici koja je otvorena pre sedam godina dnevno se proizvede oko 45 hiljada tekstilnih delova za naslone koji se izvoze u Slovačku, Španiju, Poljsku, Češku i Nemačku.\nOd srpskih zvaničnika ovom prilikom se moglo čuti da zahvaljujući automobilskoj industriji, u kojoj inače radi i nemačka kompanija Gramar, Srbija ove godine ima 27% rast izvoza i rekordni izvoz u svojoj istoriji, a on je sada dvostruko veći nego pre samo četiri godine.\nOtvaranju pogona prisustvovao je i Nemački ambasador Hajnc Vilhelm, koji je podvukao da je Srbija veoma atraktivna lokacija, ne samo za nemačke, već i za investitore iz drugih zemalja. Kako je naglasio, ohrabruje to što poslodavci srpske radnike ocenjuju kao „veoma vredne, posvećene i stručne“. Vilhelm je izrazio nadu i uverenje da će nemačkih firmi i investicija biti sve više u Srbiji.


Gojko Vasić: Policija RS ne izručuje građane BiH - Kozarac.ba\nMilorad Dodik, predsjednik RS-a, još jednom je pokazao da entitet Republiku Srpsku, smatra zasebnom državom i na taj način ponovio svoje nepoštovanje prema BiH i njenim ovlastima.\nOn je, tako, izjavio da će policija RS-a “uhapsiti generala Jovana Divjaka i Ejupa Ganića čim kroče na teritorij RS-a”, te da će ih isporučiti vlastima Srbije. I to ne samo pomenutu dvojicu nego sva lica koja su optužena za ratni zločin. Direktor policije RS-a Gojko Vasić, međutim, misli drugačije.\n“Lica za kojima je na području BiH raspisana potraga, bez obzira da li se radi o ratnom zločinu ili nekom drugom djelu, ukoliko su državljani BiH, policija RS-a sprovodi Sudu BiH i tada se odlukom Suda obustavlja potraga za njima. Takva lica se ne mogu izručivati drugim državama. Ukoliko se radi o stranom državljaninu, o proceduri ekstradicije odlučuje Sud BiH”, izjavio je za “San” Gojko Vasić.\nIz ove izjave jasno proizilazi da ni Dodik, a ni Ganić ne mogu biti uhapšeni u RS-u, jer za njima nije raspisana potjernica u BiH, te da policija RS-a nikako nije nadležna za isporučivanje optuženih drugim državama. Dodik je inače u četvrtak zatražio održavanje vanredne sjednice Narodne skupštine RS-a zbog Divjakovog hapšenja i, kako je rekao, miješanja institucija BiH u taj proces. Iz državnog tužilaštva kratko je rečeno da uopšte ne komentarišu političke izjave. Ipak, ova Dodikova priča izazvala je burne reakcije u FBiH. Savez dobitnika najvećih ratnih priznanja FBiH osudio je izjave predsjednika RS-a, a izrazio je razočarenje i reakcijama i aktivnostima predstavnika međunarodne zajednice na “ovakve neprijateljske provokacije Milorada Dodika”. Osude su stigle i od Koordinacionog odbora boračkih organizacija, saveza i udruženja u FBiH koje Dodika smatraju “predstavnikom i zastupnikom rigidne politike Republike Srbije, koji na sve moguće načine i dalje uništava BiH”.\nRegovali su i iz SDA, iz koje poručuju da je ovo otvoreni atak na vladavinu prava i ustavni poredak BiH, jer ni u jednoj demokratskoj državi predstavnici izvršne vlasti ili šefovi političkih partija ne mogu davati naloge za hapšenje. Takva praksa ustaljena je jedino u totalitarnim režimima čiji je Dodik sljedbenik.\n“Ovakvo ponašanje Milorada Dodika dokazuje da je neophodno urgentno izvršiti istinsku reformu policije jer ona nikada kao sada, upravo zahvaljujući Dodiku, nije djelovala pod jačim i otvorenijim političkim uticajem. Zato pozivamo OHR da u skladu sa svojim ovlastima konačno sankcionira antidejtonsko i antiustavno ponašanje i djelovanje Milorada Dodika i međuetničku netoleranciju koju neprestano podupire”, poručili su iz SDA.\nMilorad Dodik najavio je i da će Narodnoj skupštini RS-a predložiti da usvoji zaključak o organiziranju obavezujućeg referenduma na kojem će se građani RS-a izjasniti o tome da li su potrebni ovakav Sud i Tužilaštvo BiH! Ponovivši optužbe na rad tih pravosudnih institucija, on je naveo da, ako građani RS-a na referendumu kažu da su nepotrebni, predstavnici RS-a treba da napuste Sud i Tužilaštvo BiH.


Impol Seval ostvario rekordnu proizvodnju u 2016. godini - Započet novi investicioni ciklus vredan 60 mil EUR - Edukaplus\nImpol Seval ostvario rekordnu proizvodnju u 2016. godini – Započet novi investicioni ciklus vredan 60 mil EUR\nMeđu najuspešnijim kompanijama u Srbiji, po oceni Privredne komore Srbije, u 2016. je i Valjaonica aluminijuma Impol Seval u Sevojnu. Njihova ovogodišnja proizvodnja je premašila 51.000 tona, što je rekord u fabričkoj istoriji dugoj 41 godinu. Počinju realizaciju novog, velikog investicionog ciklusa, a uspeh objašnjavaju i doprinosom svih zaposlenih u poslovanju i razvoju fabrike.\nSedam stotina radnika Impol Sevala, shvatilo je da se uspehom na tržištu, odmeravaju i njihov rad i plate. Ovogodišnji rezultat je rekordna proizvodnja, izvoz vredan stotinu miliona evra, a zaključno sa ovim mesecom, i prosečna neto zarada radnika od 72.000 dinara.\n– Sa mojom stručnom spremom, ja ovoliku platu ne mogu da imam nigde. Što se više ulaže, znači da ima posla, tako da će i moje radno mesto biti sigurno – kaže radnik Impol Sevala Oliver Milović.\nImpol Seval je ušao u treći investicioni ciklus od oko 60 mil EUR, i ugovori sa dobavljačima su već potpisani.\n– Sa ovim ulaganjima hvatamo korak i sa četvrtom industrijskom revolucijom, o kojoj već bruji čitava Evropa. Optimizam crpim iz toga da smo izabrali najbolje, iz činjenice da su naši inženjeri pokazali da imaju i znanja i želje, da znamo gde hoćemo i da smo potpuno ravnopravni sa, recimo, inženjerima iz najvećih svetskih kompanija – navodi Ninko Tešić, generalni direktor, Impol Sevala.\nPrva faza tog velikog posla je počela, a kada sve bude završeno, fabrika će udvostručiti proizvodnju.\n– Specifičnost svih tih projekata je što se ugrađuju u postojeći halski prostor, što od nas svih ovde zahteva jako veliku pripremu, organizaciju, sprovođenje mera bezbednosti i tako dalje – objašnjava Radomir Dodok, direktor za investicije i razvoj Impol Sevala.\nSve postignuto, ocenjuju jednostavno, zajedničkim, domaćinskim poslovanjem, a ponose se činjenicom da je većinski vlasnik, slovenački Impol, domaćem menadžmentu poklonio poverenje, ulaganjima od ukupno 78,5 mil EUR, u proteklih 14 godina, pokazao da je Seval ravnopravan i važan deo kompanije.


Er Srbija uspostavila saradnju sa ITA ervejzom | Novosadski informativni portal 021\nZaključila je ugovor o podeli zajedničkih troškova i organizacije letova (kod-šer), kako bi se putnicima omoguo veći izbor destinacija i bolja povezanost preko njihovih matičnih aerodroma.\nEr Srbija je, kako je navedeno, među prvim avio-kompanijama koje su postigle tu vrstu sporazuma sa kompanijom ITA ervejz, koja je počela da obavlja vazdušni saobraćaj u oktobru ove godine.\n"Italija predstavlja veoma važno tržište, kako za Srbiju, tako i za region, čime se jasno potvrđuje strateški značaj uspostavljenog partnerstva", rekao je direktor za komercijalu i strategiju Er Srbije Jirži Marek.\nKako je saopšteno, putnici ITA ervejza biće u prilici da preko Beograda lete do 11 međunarodnih destinacija Er Srbije - Atine, Banjaluke, Bukurešta, Ljubljane, Podgorice, Sarajeva, Sofije, Skoplja, Soluna, Tivta i Tirane.\n28.11.2021\t• 00:55\nnas logican izbor\nTaman kako je napisano,da podelis troskove italijanske nacionalne kompanije koja vec decenijama u stalnim problemima ,taman naprave novu i problemi pocinju vec sutradan tacnije vec juce.


Stručni timovi senior i junior eksperata realizovali prve posete preduzećima u Južnom Banatu | SME Banat\nJužnobanatski senior i junior eksperti, podeljeni u 5 timova, zajedno sa predstavnicima Regionalne privredne komore Pančevo obavili su u prvoj polovini juna 2013. godine prve posete malim i srednjim preduzećima, u okviru realizacije projekta „Podrška MSP-pokretač razvoja regiona”, koji finansira EU kroz II poziv Programa prekogranične saradnje Rumunija – Srbija.\nReč je o grupi od 30 preduzeća iz različitih proizvodnih i uslužnih delatnosti, koja su iskazala interes i potrebu da sprovedu analizu poslovanja, odnosno da korišćenjem besplatnih konsultantskih usluga koje obezbeđuje projekat, unaprede svoju tržišnu poziciju.\nPosete preduzećima bile su prilika za prve razgovore sa vlasnicima i top menadžmentom o ključnim pitanjima tekućeg poslovanja i razvojnim problemima i izazovima.\nBudući da su prvi kontakti osnova za dijagnosticiranje stanja, ali i činjenicu da rad na terenu nije nimalo lak, ključnu ulogu u ovoj fazi procesa imali su srpski seniori.\nJunior eksperti su imali zadatak da „ beleže i skladište” podatke, informacije, odgovore, utiske koje su dobili ili uočili tokom razgovora i obilaska proizvodnih pogona i poslovnih prostorija preduzeća.\nKoliko su u tome bili uspešni, pokazaće već u narednoj fazi projekta koja je fokusirana na izradu dokumenata – konkretnih analiza za svih 30 preduzeća.\nPredmet analiza se razlikuje od preduzeća do preduzeća, počev od elemenata finansijske analize, zahteva sistema upravljanja kvalitetom, sektora proizvodnje i prodaje pa do pitanja iz oblasti marketinga i strategija razvoja.\nKada je reč o prvim utiscima učesnika o ovom, na našim prostorima relativno novom konceptu rada, ne čudi činjenica da se još mnogo mora učiniti na polju ulaganja kako na pojedinačnom, tako i na nivou preduzeća i institucija, da bi zabeležili konkretne rezultate i unapredili proces konsaltinga u oblasti biznisa.\nOva oblast pokazuje spremnost da napreduje, u smislu konstantnog učenja konsultanata i prilagođavanja zahtevima klijenata, uz istovremeno poštovanje pravila da konsultanti ne vode biznis, odnosno ne mogu „osloboditi” vlasnika ili menadžera odgovornosti u procesu odlučivanja.\nKoordinator za vidljivost projekta\nDaliborka Ivanović, dipl.ecc.\n⇐ Odrzana obuka srpskih senior eksperata\nOdržana završna konferencija projekta ⇒


Ukrajiniski državni sajber-skandal\nUkrajiniski državni sajber-skandal\nNovo rukovodstvo Ukrajine sumnja da su članovi kabineta bivšeg predsednika uklonili servere, hard diskove i ostalu opremu.\nPolitičko-kompjuterska afera, dostojna Holivudskih blokbastera, odvija se ovih dana u Ukrajini.\nNaime, sada već bivši predsednik Ukrajine Petro Porošenko optužen je da je uklonio servere i računarsku opremu iz sale za hitne sastanke u Predsednštvu. Novo rukovodstvo Ukrajine sumnja da su članovi kabineta bivšeg predsednika uklonili servere, hard diskove i ostalu opremu kako bi sakrili osetljive informacije.\nSa druge strane, izvori bliski Porošenku kažu da na tim serverima nije bilo tajnih informacija, te da je ta oprema u stvari bila iznajmljena od jedne Švajcarske kompanije, za šta je predsednik plaćao sopstvenim novcem, te da je po prestanku mandata ta oprema morala da bude vraćena.\nUkrajina inače ima jednu od najslabije razvijenih Internet mreža u Evropi, kao i mali broj računara u domaćinstvima, uglavnom zbog slabe kupovne moći stanovništva.


18/05/2022 17/05/2022 pre 1 mesec oruzjeonline\t0 Komentara\tKOV, vojska republike Srbije, vojska Srbije\t1 min\nKomanda i deo jedinica Četvrte brigade kopnene vojske realizovali su na više lokacija u Vranju i okolini komandno-štabnu vežbu „Proleće 22“, na kojoj su uvežbavani priprema i izvođenje operacije brigade Kopnene vojske.\nVežba je realizovana sa ciljem unapređenja obučenosti komande brigade za operativno planiranje, primenu standardnih operativnih procedura i komandovanje snagama angažovanim u operaciji.\nTokom višednevnih aktivnosti u terenskim uslovima, pripadnici jedinice su rešavali namenske zadatke po zadatim supozicijama, počev od brzog i organizovanog posedanja komandnog mesta nakon signala za uzbunu, preko angažovanja organa komande i neposredno potčinjenih jedinica u skladu sa funkcionalnim nadležnostima do efikasnog sprovođenja donetih odluka.\nTokom realizacije vežbe proverena je i unapređena osposobljenost dela jedinica Četvrte brigade kopnene vojske za realizaciju borbenih zadatka, a profesionalni sastav je i ovoga puta pokazao visok nivo obučenosti, profesionalizma i motivisanosti.\nKomandno-štabne vežbe predstavljaju važan oblik praktične obuke komandi jedinica Vojske Srbije kojim se unapređuju sposobnosti za pravilnu i pravovremenu upotrebu snaga u operacijama u svim uslovima i realizuju se redovno u skladu sa planovima obuke radi održavanja visokog nivoa borbene gotovosti.\n18/03/2022 18/03/2022 pre 3 meseca oruzjeonline\t0


Odalović: Očekujemo početak pretrage za nestalima na Košarama - Izazov\nRadio-televizija Srbije\t 14. maja 2021. 16:20\nO traganju na bivšoj karauli Košare predstavnici Radne grupe za nestale razgovarali su u aprilu, a u novembru prošle godine posetili tu lokaciju.\n"Košare su stavljene kao prvi red prioriteta. Postoji jedna informacija koja je potkrepljena i konkretnim snimkom koji govori o tome šta se desilo sa jednim brojem vojnika. Verujem da ćemo to uraditi, mislim da će to biti u narednih nekoliko dana", rekao je Odalović medijima tokom okruglog stola o kidnapovanima i nestalima, održanog u Gračanici.\nNedostatak informacija, nedostupnost ključnim arhivama kao i nespremnost institucija da se odgovornije pristupe problemu nestalih lica razlozi su što pitanje nestalih, ne samo na prostoru Kosova, već i na čitavom Balkana nema svoj epilog više od 20 godina.\n"Po ovoj dinamici, a ovo je crna prognoza i nadam se da se neće desiti, biće potrebno 160 godina da se preostalih 1.635 osoba identifikuje", istakao je predstavnik Međunarodne komisije za ekshumaciju i identifikaciju Luiđi Ndou.\n"Drugi problem je što se u 300 slučajeva krvne grupe članova porodice ne slažu sa DNK posmrtnim ostacima, tako da se ne može uraditi identifikacija. Znamo da posle 2002. godine imamo više od 2.000 lica koje su članovi porodica sahranile bez utvrđene DNK analize i krvne grupe", rekao je rukovodilac Instituta za sudsku Medicinu iz Prištine Arsim Grdžaliju.\nPreneo je da je evidentirano da porodice odbijaju da daju krv za utvrđivanje identiteta jer se nadaju da su njihovi nestali članovi živi, a da je u mrtvačnici u Prištini 300 neidentifikovanih leševa.\nŽivko Pavlović potpisao ugovor za stan u Beogradu na vodi


Podele u srpskoj zajednici pred izbore\nNa Kosovu se odigrava poslednji čin pred izbore 3. novembra, a kako je pokazalo istraživanje Foruma za etničke odnose skoro polovina građana na severu Kosova neće izaći na birališta u nedelju.\nSrpska zajednica na severu Kosovu je politički i statusno podeljena, a kako je još pokazalo istraživanje Foruma za etničke odnose i Centra za razvoj zajednica iz Kosovske Mitrovice, uoči lokalnih izbora 3. novembra postoji atmosfera straha i neizvesnosti.\nNa današnjem predstavljanju rezultata istraživanja sprovedenog pre skoro mesec dana je istaknuto da na severu postoji dosta jak poziv na bojkot lokalnih izbora, koji je najizraženiji u Kosovskoj Mitrovici:\n"45 posto ispitanika je reklo da neće izaći na izbore, 24 posto razmišlja da li da izađe i za koga da glasa, 18 odsto u tom trenutku je reklo da bi izašlo na izbore, a 9,4 posto bi precrtalo listić", kaže Zoran Gavrilović iz Birodija.\nIstraživanje pokazuje da postoji visoko nepoverenje u lokalne lidere za koje građani kažu da su korumpirani, slušaju Beograd i nemaju svoje mišljenje. Na severu Kosova gde su glavne teme međusrpski odnosi, vladaju nepoverenje i politički konflikti, a kako još pokazuju rezultati istraživanja osećaj lične bezbednosti će opredeljivati građane da li će izaći na izbore:\n"Ono što su takođe, praktično komentari sagovornika i građana je da je ovo najprljavija kampanja ma Kosovu koja je do sada bila – pričamo opet o srpskoj zajednici. I da su ljudi zbog toga između ostalog zbunjeni i zaplašeni. Zvanična kampanja se vodi na ili na temi etničke mobilizacije, ili straha od gubitka posla", navodi Nenad Đurđević, koordinator Foruma za etničke odnose.\nGlavna poruka je da Srbi treba da se ujedine se zato što lista Srpska treba da pobedi i zato što Vlada to preporučuje. Ali ako neko sumnja u kvalitet te liste, mora da zna da živi od aktuelne Vlade, rekao je još Đurđević, govoreći o atmosferi na severu Kosova.


Purator home / Kompanija\nMi obezbeđujemo kompletna rešenja i usluge u oblasti odvodnjavanja, vodjenja i tretmana otpadnih voda!\nInternacionalna kompanija Purator Wallner&Neubert nastala je 2002. godine spajanjem dveju kompanija koje su u tom trenutku predstavljale trzišne lidere u svojim oblastima.\nKompanija Wallner&Neubert, osnovana daleke 1894. god., specijalizovana je za proizvodnju građevinskih elemenata od livenog gvožđa. Kompanija Purator, osnovana 1952.god., specijalizovana je za tretman otpadnih voda.\nUdruživanjem ovih kompanija učvršćena je pozicija na tržištu i poboljšan kvalitet proizvoda i usluga. Ove osnovne delatnosti kompanija je tokom godina proširila akivnostima u srodnim oblastima, kao što su: odvodnjavanje površina i objekata, upravljanje i vođenje otpadnih voda.\nSedište kompanije je u Beču, u Austriji.\nPrimenjujući najviše standarde u proizvodnji i pružanju usluga, timovi stručnjaka u okviru naše kompanije trude se da uspešno odgovore na sve postavljene zahteve. Aktivnosti kompanije su od međunarodnog značaja sa težnjom očuvanja životne sredine za nas i buduće generacije.\nPurator Ekotehnika d.o.o., ćerka kompanija u Srbiji, osnovana je u Beogradu početkom 2005. godine i njenim osnivanjem usluge i proizvodi za klijente na teritoriji Srbije i Crne Gore su postali mnogo dostupniji.\nPurator – Partnerski odnos i profesionalna usluga\n• Naš prodajni tim, sa dugogodišnjim iskustvom i stručnošću, pruža kompletnu tehničku podršku i kvalitetna sistemska rešenja\n• Purator prezentacioni centar omogućava održavanje tehničkih radionica i obuku tehničkih lica naših klijenata\n• Skladišni prostor obezbeđuje promptnu isporuku proizvoda\n• Svi naši proizvodi su proizvedeni i atestirani u skladu sa važećim evropskim normama\n• Impresivna referntna lista uspešno realizovanih objekata na našem tržištu potvrđuje profesionalnost naše usluge i kvalitet\nSrđan Mitić, dipl.maš.ing.


Jedan od lidera Demokratskog fronta (DF) Milan Knežević pozvao je opozicione poslanike da podrže njihovu inicijativu o formiranju tehničke vlade.\nKnežević je naveo da je inicijativa upućena svim opozicionim partijama - i onima koje učestvuju u radu parlamenta i onima koje ga bojkotuju, kao i Klubu nezavisnih poslanika, te da očekuje da će svih njih 39 pokazati ozbiljnost i spremnost na jedinstvo.\nOn je ocenio da se Crna Gora nalazi u dubokoj društveno-političkoj krizi koja je kulminirala nakon afere "koverta", koja predstavlja nepobitan dokaz da su svi izbori, uključujući i referendum, pokradeni i obeleženi raznim izbornim zloupotrebama, saopšteno je iz DF-a.\nKnežević smatra da bi formiranje tehničke vlade, koju bi sačinjavali svi subjekti iz parlamentarnog života, uključujući i vlast i opoziciju, trebalo da garantuje i stvori uslove za održavanje prevremenih parlamentarnih, predsedničkih i svih lokalnih izbora, jer je jasno da su po istom obrascu pokradeni.\n"Ukoliko DPS ostane u svojevrsnoj političkoj izolaciji i tvrdoglavosti da negira ono što vidi čitava Crna Gora, onda ćemo sigurno imati eskalaciju ovih političkih neprilika i, vrlo verovatno, situaciju da se nećemo moći dogovoriti ni o izborima ni o mnogo jednostavnijim stvarima", objasnio je Knežević.


Mobilni vodič kroz galerijski prostor ~ Mreza Kreativnih Ljudi\n25.12.15 desavanja, galerija, umetnost No comments\nMuzej grada Novog Sada organizuje promociju MOBILNOG VODIČA KROZ GALERIJSKI PROSTOR, u saradnji sa preduzećem "AlfaNum" i kompanijom "CNM", koje se bave govornim tehnologijama, softverskim rešenjima i podrškom u digitalizaciji.\nZa ovaj projekat, Centar za promociju nauke - Republike Srbije, dodelio je sredstva za razvijanje demo verzije sa osnovnim funkcionalnostima.\nOpšti cilj projekta je postavljanje viših standarda delovanja ustanova kulture u Srbiji i regionu u skladu sa novim trendovima koje diktira svetska javnost i razvoj inovativnih tehnologija. Projekat predstavlja direktan primer kako naučna dostignuća daju mogućnost povećanja dostupnosti kulturne baštine i njenu širu popularizaciju. Realizacijom ovog projekta razviće se svest celokupnog društva o mogućnostima koje najnovija naučna dostignuća daju u oblasti digitalizacije kulturne baštine.\nTakođe, cilj projekta je i popularizacija i promocija postavki ustanova kulture unapređenjem njihove dostupnosti svim građanima, a posebno mladima i licima sa raznim oblicima invaliditeta.\nPosetioci muzeja dobijaju multimedijalni pristup muzejskom nasleđu i bez prisustva kustosa i slobodu izbora obilaska postavke za razliku od sistema koji se koriste u svetu. Mladi koji intenzivno koriste digitalne uređaje postaju promoteri kulturnog nasleđa. Radnici u ustanovama kulture koristiće najnovija naučna dostignuća i dobiće priliku da podignu kvalitet svojih usluga. Oni će na jednostavan način veliku količinu teksta, koja se odnosi na postojeće i promenljive postavke automatski puštati na sintezu i u kratkom vremenu činiti dostupnim posetiocima putem zvučnih fajlova.\nČlanovi društvenih mreža postaju potencijalno novi posetioci. Ustanove kulture povećavaju svoju vidljivost među građanima. Srbija i region podižu nivo prezentacije kulturnog nasleđa za turiste.\nČlanovi društvenih mreža postaju potencijalno novi posetioci. Ustanove kulture će ovim projektom povećati svoju vidljivost među građanima, a Srbija i region će podići nivo prezentacije kulturnog nasleđa za turiste.


Veliki prostor za unapređenje saradnje Srbije i Egipta – Balkanekspresrb.rs\nVeliki prostor za unapređenje saradnje Srbije i Egipta\n22/08/2021 Off By BERB\nMinistar spoljnih poslova u Vladi Republike Srbije Nikola Selaković izjavio je danas u Kairu da Srbija i Egipat imaju tradicionalno dobre odnose i da postoji veliki prostor za unapređenje bilateralne saradnje na brojnim poljima.\nSelaković je na konferenciji za novinare, nakon sastanka sa ministrom inostranih poslova Egipta Samehom Hasanom Šukrijem, istakao da tradicionalno dobri odnosi dveju zemalja počivaju na čvrstim istorijskim sponama.\nMinistar je podsetio na to da su ti odnosi u prošlosti bili odlični, posebno u vreme predsednika Nasera i Tita, kada su u okviru Pokreta nesvrstanih, Jugoslavija i Egipat sarađivali na korist čitavog nezavisnog i slobodnog sveta.\nOn je preneo da je sa Šukrijem razgovarao o unapređenju bilateralnih veza, kako na političkom nivou, tako i u sferi ekonomije, pri čemu je konstatovao da su Srbija i Egipat ove godine imali frekventnu razmenu poseta na visokom nivou.\nPrema njegovoj oceni, takvi susreti su prilika da sagledamo šta smo učinili u prethodnom periodu i da napravimo planove za budućnost.\nRazgovarali smo i o temeljima naših odnosa u prošlosti, a to je osnivanje Pokreta nesvrstanih. Srbija će ponovo biti mesto gde će se, verujem, sve zemlje osnivači, kao i zemlje članice, okupiti u oktobru. Za nas će biti velika čast da ugostimo predsednika Egipta u Beogradu, rekao je ministar.\nPrema njegovim rečima, na sastanku je razgovarano i o regionalnim pitanjima, situaciji na Bliskom istoku i Balkanu, a poseban akcenat je stavljen na ekonomsku saradnju.\nOn je ukazao na to da je tokom susreta bilo reči o mogućnosti da se do kraja godine organizuje sednica Mešovitog komiteta za ekonomsku saradnju, kao i sednica Zajedničkog poslovnog saveta, jer postoji prostor za unapređenje saradnje u oblastima kao što su poljoprivreda, turizam, telekomunikacije, energetika, zdravstvo i druge.\nSelaković je Šukrija informisao o rezultatima Srbije u borbi protiv epidemije koronavirusa, ali i činjenici da je Egipat sve popularnija turistička destinacija za građane naše zemlje.\nPonosni smo na činjenicu da u prvih sedam meseci ove godine, prema broju stanovnika, mi predstavljamo najbrojniju turističku naciju u Egiptu, naveo je on, dodavši da je više od 140.000 srpskih turista posetilo tu zemlju.\nMinistar inostranih poslova Egipta ocenio je da su odnosi Srbije i Egipta obeleženi međusobnom solidarnošću i da su dve zemlje saglasne po mnogim pitanjima u međunarodnoj politici\nRazgovarali smo i o uspostavljanju mehanizama koji će biti na korist dva naroda. Planiramo da nastavimo saradnju na različitim nivoima i da radimo na produbljivanju u raznim oblastima, naročito ekonomiji, naglasio je Šukri.\nPrema njegovim rečima, predsednik Egipta Abdel Fatah Al Sisi zahvalan je na pozivu da učestvuje na obeležavanju 60-godišnjice prve Konferencije Pokreta nesvrstanih, u oktobru u Beogradu.\nПовећање капацитета ковид амбуланти на територији читаве Србије\nObnova i unapređenje veza Srbije i afričkih zemalja


Srpske opštine na severu bojkotuju projekte USAID-a\nMost u Mitrovici koji deli grad na severni i južni deo\nU srpskim opštinama na severu Kosova na snazi je bojkot svih projekata koji su u nadležnosti Američke agencije za međunarodni razvoj (USAID).\nBojkot USAID-a je započeo kada je grupa građana srpske nacionalnosti proteklog vikenda sprečila održavanje seminara u organizaciji USAID-a sa vlasnicima građevinskih firmi sa severa Kosova.\nMilović: Moje lično mišljenje je da se ovde pokušava, preko institucija u Prištini koje mi na severu ne priznajemo, sprovođenje i implementacija kosovskih vlasti.\nPolitički predstavnici kosovskih Srba ocenili su da USAID ima nameru da promoviše opštinski pripremni tim i organizuje izbore u severnoj Mitrovici kako bi se formirale institucije kosovske vlasti.\nPredsednik opštine Zvečan Dragiša Milović ocenjuje da je cilj delovanja ove organizacije implementacija kosovskih institucija na severu Kosova.\n“Moje lično mišljenje je da se ovde pokušava, preko institucija u Prištini koje mi na severu ne priznajemo, sprovođenje i implementacija kosovskih vlasti, ali i pronalaženje ‘podobnih’ Srba koji bi prihvatili takve projekte. Dakle apsolutno, ukoliko USAID želi da investira na severu Kosova, vrata su im otvorena, ali očigledno je da oni žele da investiraju ovde tako što bi ‘mimoišli’ i našu Skupštinu i predsednike opština, što mislim da je nemoguće”, kaže Milović.\nJakšić: Nisu statusno neutralni\nMeđutim portparol USAID-a Džeraljdina Cernobregu u izjavi za RSE kaže da je cilj delovanja ove organizacije na severu Kosova poboljšanje ukupne socijalno-ekonomske situacije i otvaranje novih radnih mjesta za građane u ovom delu Kosova.\n"USAID će nastaviti da radi na severu. Uzećemo u obzir i neke druge opcije kako bi preko naših partnera nastavili naš rad i doprinos u ovom delu Kosova”, kaže portparol USAID-a.\nI još jedan politički predstavnik kosovskih Srba Marko Jakšić smatra da ova američka organizaciji ne štiti interese i ne radi na poboljšanju položaja srpske zajednice već kako kaže, realizacijom određenih projekata teži ka stvaranju ‘još jedne albanske države’ na severu Kosova.\n“I upravo je to razlog što novac i investicije dolaze sa ucenama, oni nisu statusno neutralni i mislim da je ovakvim postupcima USAID faktički od nevladine postala vladina organizacija, jer se bori za ustrojstvo vlasti iz Prištine na teritoriji celog Kosova”, smatra Jakšić.\nPredsednik opštine Severna Mitrovica Krstimir Pantić je kazao da su predstavnici ove opštine još 29. marta na sednici doneli odluku da USAID ne može da radi na severu Kosova, dok ne prihvati stav da na severu funkcionišu legalne i legitimno izabrane srpske institucije koje, kako je kazao, podržava ogromna većina Srba.\nInače, ova srpska vlast na severu Kosova proglašena je nelegalnom i nelegitimnom od strane kosovskih institucija i međunarodne zajednice na Kosovu.\nU poslednjih 11 godina predstavnici USAID-a na severu Kosova uložili su blizu 8 miliona dolara.


JPMorgan kaže da je 'fer cijena' BTC-a 35 hiljada dolara... ali i dalje očekuje da će kripto 'nadmašiti' - Binance Pump Signals for Cryptocurrency\nJPMorgan kaže da je 'fer cijena' BTC-a 35 dolara... ali i dalje očekuje da će kripto 'nadmašiti'\nPlaneri investicionih finansijskih institucija navode da se BTC može popeti i do 73,000 dolara ako tržišta ostanu zapjenjena.\nAmerička međunarodna finansijska investiciona finansijska institucija JPMorgan je zapravo postavila stopu na Bitcoin, kao i da je to mnogo manje od posjeda kojim se trenutno trguje.\nU zapisu za finansijere kao komponenti inauguralnog pregleda finansijske institucije koncentrisanog na alternativna finansijska ulaganja, planeri su naveli da bi alternativno vlasništvo koje uključuje kriptovalute „trebalo nastaviti da ima bolji učinak do 2022. godine“.\nDodatno su insistirali da je “fer vrijednost” bitkoina oko 35,000 dolara na osnovu dizajna troškova kompanije, što je otprilike 45% manje od postojeće cijene trgovanja od 63,281 dolara. Ipak, ciljna stopa od 73,000 dolara izgleda pristupačna ako se nestabilnost članova porodice nastavi odmah u sljedećoj godini, uključujući planere, ali ne i visoke ciljeve koje nekoliko predviđa.\nPreporučili su da postojeći ulazni faktor „izgleda neprivlačno“, ali kripto posjedi dobivaju „višegodišnji strukturalni uspon“.\nStručnjaci su zaključili da će kurs alternativnog posjedovanja, koji uključuje ličnu finansijsku obavezu kao i lični kapital, sigurno vratiti 11% sljedeće godine, udvostručiti dobitak od 5% od zaliha, kao i utvrđeni prihod. Međutim, nisu predložili kriptovalute kao „osnovni holding“ zbog njegove volatilnosti.\nPlaneri JPM-a savjetovali su u vezi sa volatilnošću početkom septembra pridržavajući se povoljnog tržišnog zadatka u avgustu, kada je potpuna kripto kapitalizacija dovela do 2 biliona dolara do kraja avgusta Dva mjeseca kasnije, ta tržišna kapitalizacija je zapravo porasla za 35% na 2.87 biliona dolara prema CoinGecko.\nKrajem septembra, izvršni direktor JPMorgana, Jamie Dimon, tvrdio je da bitkoin stope i dalje mogu porasti za 10 puta, ali nije radoznao oko kupovine. On je dodatno tvrdio da je posjedovanje "bezvrijedno" pridržavanja mjesec dana.\nMaloprodajni klijenti finansijske institucije očigledno su zainteresovani za to, kao i da im je omogućen pristup kursu posedovanja kriptovaluta u julu. Početkom oktobra, planeri JPMorgana su imali na umu da institucionalni finansijeri preferiraju Bitcoin nad zlatom kao buš u odnosu na rastuću cenu živi.\nFinansijska institucija za finansijska ulaganja na Wall Streetu Morgan Stanley je zapravo dodatno nudila procjenu posjeda kriptovaluta. 1. novembra, finansijska institucija je objavila rekord za svoje klijente administracije bogatstva koji opisuje obrasce sektora, metriku kripto tržišta, kao i potencijalne vladajuće utjecaje.\nMorgan Stanley je među nizom značajnih finansijskih investicionih finansijskih institucija koje se sastoje od JPMorgana, Wells Fargoa, UBS-a, Citigroup-a, kao i Goldman Sachsa koje su zapravo žurile da angažuju kripto profesionalce tek nedavno prema evidenciji.\nLUNA pala za 20% u jednom danu jer kit baca Terrin UST stabilni coin – predstoji rizik od prodaje?


SKANDAL: Šampion Azije suspendovan zbog nameštanja! - Sportske novosti\nNaslovna Sportske novosti SKANDAL: Šampion Azije suspendovan zbog nameštanja!\nSKANDAL: Šampion Azije suspendovan zbog nameštanja!\nAzijska fudbalska konfederacija (AFC) nije imala milosti prema aktuelnom šampionu ovoga kontinenta i suspendovala je korejski Čonbuk (Jeonbuk) Motors iz Lige šampiona za narednu sezonu!\nRazlog izbacivanja je skandal zbog nameštanja utakmice za koji je optužen fudbalski klub Čonbuk. Prošle sezone im je oduzeto devet bodova i kažnjeni su sa 85.000 dolara nakon što je otkriveno od strane Fudbalskog Saveza Koreje da je dat mito sudijama 2013. godine! Oduzimanjem bodova Čonbuk je ostao bez titule, koja je otišla u ruke FK Seula.\nU finalu azijske Lige šampiona Čonbuk je savladao Al-Ain rezultatom 3:2, ali AFC neće pružiti priliku Koreancima da tu titulu odbrane.\nOno što je preostalo aktulenom šampionu Azije jeste da potraži “pravdu” na Arbitražnom sudu (CAS).\nOvim je došlo i do pomeranja na tabeli, te će tako Jeju Junajted, zvanično trećeplasirana ekipa u Koreji, zameniti drugoplasirani Čonbuk direktno u grupnoj fazi azijske Lige šampiona, dok će četvrtoplasirani iz prošle sezone Ulsan Hjundai sasvim neplanirano igrati kvalifikacije za Ligu šampiona.\nPrethodni tekstAl-Ain pronašao zamenu za Bolija\nSledeći tekstNBA: „Zveri“ večeri 18.1. (Video)


Dan online - Drustvo: Nijesu saslušali ni Boškovića ni vojnike - 2018-02-09\nDrustvo SPECIJALNO DRŽAVNO TUŽILAŠTVO ODBACILO KRIVIČNU PRIJAVU PROTIV MINISTRA ODBRANE, U SOVCG NEZADOVOLJNI Nijesu saslušali ni Boškovića ni vojnike\nSpecijalno državno tužilaštvo odbacilo je krivičnu prijavu koju je protiv ministra odbrane Predraga Boškovića podnio Sindikat odbrane i Vojske Crne Gore (SOVCG) zbog krivičnog djela zloupotreba službenog položaja u vezi sa prestankom službe za 22 vojnika po ugovoru. Odluku o odbacivanju krivične prijave, po žalbi SOVCG, potvrdilo je i Vrhovno državno tužilaštvo (VDT).\nU SOVCG, na čijem je čelu Nenad Čobeljić, ovakvo postupanje Specijalnog i Vrhovnog državnog tužilaštva ocijenili su „neprofesionalnim, ponižavajućim i protivnim interesima Crne Gore i njenih građana”.\n– S obzirom na to da ni VDT nije našao za shodno da ispita podnosioca krivične prijave o okolnostima i činjenicama, niti je podnosiocu krivične prijave dostavio rješenje o odbacivanju kako bismo znali na šta da se žalimo, ostalo je da o ovom slučaju sudi crnogorska javnost – poručili su iz SOVCG.\nSDT je rješenje o odbačaju krivične prijave donijelo 14. novembra prošle godine. Specijalni državni tužilac Tatjana Žižić ocijenila je da ne postoji osnovana sumnja da je Bošković izvršio krivično djelo za koje je prijavljen kao ni bilo koje drugo krivično djelo koje se goni po službenoj dužnosti.\n– Iako smo podnosioci prijave, specijalni tužilac Tatjana Žižić nije od nas tražila nikakva dodatna obavještenja, informacije ili dokaze. Čak nije prihvaćen ni naš predlog da se sasluša predsjednik SOVCG. Prema našim informacijama, niko od oštećenih vojnika, takođe, nije saslušan od strane SDT, niti je saslušan bilo ko u sistemu komandovanja Vojske Crne Gore. Nemamo informacije da su od sistema komandovanja prikupljani bilo kakvi podaci ili dokumenta. Postavlja se pitanje kako je SDT uopšte zaključio ko su i da li ima „oštećenih” ako ništa nije preduzeto. Neprihvatljivo je odbacivanje krivične prijave potpunim ignorisanjem oštećene strane, a istovremeno podnosioca prijave proglasiti da nema svojstvo oštećenog – navedeno je u žalbi na rješenje SDT-a, koju je odbacilo VDT.\nU SOVCG su insistirali da se saslušaju oštećeni vojnici i predstavnik Sindikata odbrane i Vojske Crne Gore.\n– Dostavljena nam je, praktično, poruka da nema svrhe podnositi krivičnu prijavu za uočene zloupotrebe visokih državnih činovnika. Ovo je, svakako, protivno interesima Crne Gore, Ministarstva odbrane i Vojske, pravde i pravičnosti – smatraju u SOVCG.A.O.


Givova KITC48-0010 dečji fudbalski komplet dres - Idealno.rs\nPočetna / Dečija odeća i obuća / Odeća za dečake / Kompleti za dečake / Givova KITC48-0010 dečji fudbalski komplet dres\nPonuda prodavnice Stadionshop za proizvod Givova KITC48-0010 dečji fudbalski komplet dres . Ispravnost cene i podataka proveri na internet stranici prodavnice.\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Givova KITC48-0010 dečji fudbalski komplet dres i izberi najbolju. Kompleti za dečake iz kategorije Odeća za dečake je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Givova KITC48-0010 dečji fudbalski komplet dres i vidi da li ti odgovara ili pogledaj druge proizvode brenda GIVOVA. Opis i tehnički podaci proizvoda Givova KITC48-0010 dečji fudbalski komplet dres se mogu razlikovati od onih u internet prodavnici u kojoj obavljaš kupovinu. Givova KITC48-0010 dečji fudbalski komplet dres je dostupan u prodavnici Stadionshop po ceni, koja je navedena pored svakog prodavca u meniju "Prodavnice".\nGarantne uslove za Givova KITC48-0010 dečji fudbalski komplet dres proveri u prodavnici u kojoj nameravaš da obaviš kupovinu. Slika za Givova KITC48-0010 dečji fudbalski komplet dres je simbolična, zato se pre kupovine u prodavnici uveri da je proizvod isti.


Ristanović: Kosovski Albanci su bili nezavisniji 1977. nego danas | Radio Kosovska Mitrovica\n29. September, 2020 18:33 |\nKosovsko pitanje je Gordijev čvor srpske istorijsko-političke maksime. O njemu ljudi mnogo govore i polemišu, a suštinski malo znaju. Stav srpskog naroda prema Kosovu kao osovini celokupnog srpskog bića, oduvek je bio determinisan više rodoljubivim osećanjem, nego istoriografskim činjenicama, što je sasvim u redu. Ali uvek je dobro ovladati i konkretnim istorijskim argumentima. Upoznati mutni tok istorijskih i još mutnijih političkih odluka, koje su, na kraju se ispostavi, u većini istorijskih trenutaka, bile donošene zarad ličnog interesa pojedinaca i manjih elitističkih grupacija, a veoma retko za sveopštu narodnu korist.\nMeđuetničko nerazumevanja srpskog i albanskog naroda na Kosovu i Metohiji, traje, čini se oduvek. Ipak, koji su to istorijski događaji koji su kosovsku priču poslednjih decenija XX veka, lomili preko kolena? Istoričar Petar Ristanović, autor knjige “Kosovsko pitanje 1974-1989” ima odgovore na ovakva pitanja. On je prvi istoričar koji se sa naučnog aspekta, 30 godina kasnije, kada se arhivska dokumentacija stavlja na raspolaganje istoriji, veoma ozbiljno pozabavio ovim pitanjem.\n“Ustav iz 1974. je zapravo samo ozvaničio nešto što je počelo mnogo pre. Godina kada je nastupio preokret ovde na Kosovu i Metohiji je 1966. godina, kada se desila smena Rankovića, ali ne zbog same smene Rankovića, već zato što tada počinje da se menja sam karakter jugoslovenske federacije. Ona više nije centralizovana , gde se sve odlučuje u Beogradu, već postaje jedna konfederacija u kojoj republike i pokrajine postaju prakično nezavisne. Od 1968. godine, a to je godina prvih velikih albanskih demonstracija, Kosovo postaje pokrajina, a iz službenog naziva se izbacuje Metohija. Te godine, Kosovo postaje „republika, po svemu, osim po imenu“ i upravo ta sintagma se koristi u većem delu literature, i one na srpskom i one na engleskom jeziku“ kaže autor ove knjige koja je sinoć promovisana pred mitrovačkom publikom u PKC „Akvarijus“.\nKako Ristanović kaže u intervjuu za Radio Kosovsku Mitrovicu, na Kosovu tada nastupa period tzv. albanizacije, odnosno nametanja albanskog identiteta pokrajini, uz potpuno negiranje njenog srpskog identiteta. Kosovo jeste formalno deo Republike Srbije, ali ono je deo i federacije, a Priština vodi potpuno nezavisnu politiku koju oblikuju albanski kadrovi.\n„To je počelo 1968. (Ustav iz 74. je to ozvaničio), proteže se kroz sedamdesete i osamdesete, i to je period u kome su Srbi u pokrajini Kosovo, građani drugog reda koji se svuda susreću sa institucionalnom ali i vaninstitucionalnom diskriminacijom“ kaže istoričar.\nRezultat do koga pod takvim okolnostima dolazi, a o kome se nedovoljno govori i u istorijskim i političkim krugovima, jeste masovno iseljavanje Srba.\n„Sa preciznošću možemo reći da se u periodu od početka šezdesetih, do kraja osamdeseti, dvoje od petoro Srba iselilo sa prostora pokrajine Kosovo“\nIako je ovaj kontroverzni Ustav dao albanskoj manjini autonomiju izvanrednih razmera, koja je do maksimuma korišćena, ali i manipulisana, ona je donosila korist samo političkoj eliti. Narodu i dalje nije bilo dobro. Tu dolazimo do drugog istorijskog prevoja u tom istorijskom periodu – 1981. i demonstracije Albanaca.\n„Albanska politčka elita iz Saveza komunista se tim demonstracijama protivila. Do demonstracija ne bi ni došlo da nije bilo velikog siromaštva i nezaposlenosti. To nezadovoljstvo je buknulo ali su se onda zahtevi promenili a to nezadovoljstvo je artikulisano kroz nacionalizam, kroz zahteve za republiku. Elita je sprovodila neke svoje dugoročne planove, ali postojali su i neki drugi, ekstremniji elementi“ priča Ristanović.\nGodina 1989. bila je posledica svega što se dešavalo u prethodnih dvadeset godina. Nju su u Beogradu videli kao uspeh, jer je Ustav promenjen, ali i status Kosova i Metohije je promenjen.\n“U praksi, došlo je do potpunog cepanja srpske i albanske zajednice. Albanska zajednica ,na čelu sa novim nacionalnim pokretom, predvođenim albanskim intelektualcima iz Društva književnika Kosova, smatra da treba potpuno bojkotovati srpsku državu, a i Srbi su bili potpuno spremni da raskinu sve veze sa albanskom zajednicom i to je bila osnova za sve ono što je eskaliralo u devedesetim“.\nDugo je široka javnost najodgovornijom ličnošću za kosovsku krizu, smatrala Slobodana Miloševića, za vreme čijeg predsedničkog mandata srpsko – albanski sukob kulminira. Ipak, Ristanović ne misli tako. I raspad Jugoslavije koji je obeležio rane devedesete, kao i kosovski scenario sa kraja XX veka bili su izvesni mnogo pre nego što je Milošević došao na vlast. U tom smislu, on nije kriv za ta dešavanja, ali ipak, njegovi politički potezi, prema Ristanovićevom mišljenju, tokom devedesetih bili su loši, čak katastrofalni.\n„Koren loših stvari posejan je mnogo ranije, a od 1981, sve ide u jednom lošem i negativnom pravcu“ kaže Ristanović.\nOvaj istoričar ima zanimljivu percepciju da je albanski narod sedamdesetih i osamdesetih godina, na Kosovu imao veći stepen nezavisnosti, nego što ga ima danas, kada je Kosovo čak uspelo da izdejstvuje priznanje nezavisnosti od država koje slove za uticajan politički faktor.Kaže, njihova autonomija u SFRJ je bila ogromna, a nije bilo ni stranog faktora, čiji je uticaj danas izuzetno jak u Prištini.\n„Te 1977, predstavnik SAP Kosovo,Albanac je bio potpredsednik države, zamenik Josipa Broza Tita, oni su sve vreme imali svog predstavnika u predsedništvu, a za sve odluke predsedništva bio je neophodan konsenzus osam članova, pa i njega.Pokrajina je imala svoj Vrhovni sud, Vrhovno javno tužilaštvo,odlučivala je o državljanstvu, kontrolisala granice… Bila je suštinski potpuno samostalna republika, gde je zaista samo formalno bila deo Srbije. Postojale su ipak neke formalne razlike, na primer, broj delegata u Saveznoj skupštini, ali suštinski, bila je nezavisna“ kaže Ristanović i ponovo naglašava da je fatalna posledica te „samovolje“ ogromno iseljavanje Srba.\nRistanović zastupa stav da Srbi nikako ne bi smeli da dopuste da ih neko ubedi da je neispravno reći samo Kosovo, namesto Kosovo i Metohija, i da neko ko koristi ovu terminološki skraćenu formu, zapravo staje na albansku stranu.\n„Ja potpuno razumem da kada neko u Beogradu kaže Kosovo i Metohija zapravo naglašava ono što piše u Ustavu Srbije, a takođe razumem i kada ljudi ovde insistiraju na tome, jer to postaje entitetsko pitanje. Kad im se to brani, oni to doživljavaju kao negiranje njihove pripadnosti tom prostoru. Moj stav je -ne da je greška govoriti Kosovo i Metohija, već da dugoročno loše posledice može da ima ako dozvolimo tu podelu prema kojoj je reći kosovkometohijski – srpsko stanovište, a kosovko – albansko. Češće su u istoriji sreće kosovsko i ne smemo odricati da je i kada kažemo samo Kosovo – srpsko stanovište“ kaže Ristanović i napominje da recimo u dokumentima iz dvadesetih, tridesetih godina XX veka, pominje se isključivo Kosovo, a to nisu albanska dokumenta. Dakle, nije pogrešno naročito danas, insistirati na Kosovu i Metohiji, ali je veoma loše pristati na to da se odsustvo drugog toponima u nazivu, poistovećuje sa proalbanskim stanovištem.\nNakon ovog veoma zahtevnog poduhvata, Ristanović se nosi mišlju da jedan ozbiljan rad u potpunosti posveti slučaju Martinović, što smatra jednom od najvećih kosovskih tragedija novije srpske istorije. Što zbog stravičnog mučenja koje je Đorđe Martinović pretrpeo tog 1. maja 1985, na svojoj njivi kod Gnjilana, što zbog činjenice da su tadašnje komunističke vlasti uradile sve da se zločin zataška.\nPodsetimo, list Politika, 4. maja te godine objavljuje vest o strašnom mučenju Srbina na Kosovu i Metohiji, koji je nabijen na kolac sa staklenom flašom na vrhu, i na kraju navodi: “Ovo zlodelo izvršili su šiptarski teroristi”. Nakon toga, javnost se uzburkava, a komunistička vlast, u strahu da bi ceo slučaj mogao da pokrene talas nacionalnog nezadovoljstva Srba, odlučuje da sve zataška. Najpre tako što pokušavaju da ubede Martinovića da prizna da se samopovredio u “homoseksualnom autoerotskom aktu”. Da bi to dokazali, vlasti angažuju medicinskog veštaka koji negira takvu mogućnost, obzirom da je izlomljena flaša završila u desnom podrebarnom luku. Pošto im takav medicinski nalaz nije odgovarao, organizuju super-veštačenje sa istim ishodom. Potom i super-super veštačenje, sve dok konačno u Ljubljani ne pronađu jednog veštaka koji pristaje da javno kaže da je ipak ovakva vrsta samopovređivanja moguća. Martinović završava u Londonu gde je nakon dve operacije hirurg Piter Holi isključio svaku mogućnost da se Đorđe samopovredio i dodao: Zločin su počinile najmanje tri osobe.\nLažiranje podataka i izjava se nastavlja, istina se zataškava ali se javnost ne umiruje, zahvaljujući novinarima i intelektualcima tog doba.\nNakon pet operacija i neopisivo mnogo nepravde, Martinović se nastanjuje u Čitluku kog Kruševca gde i umire 2000. godine.\nMnoge važne podatke i događaje, Ristanović objedinjuje u svojoj knjizi, koja je iako istoriografska, pisana vrlo zanimljivim jezikom, jednostavnim za razumevanje i onima koji nisu istoričari, pa je odlično štivo za sve one koji žele da uđu u materiju kosovke političko-istorijske storije, što bi trebalo da bude interesna sfera svakog ko živi na Kosovu….i Metohiji.


Predsjednik Odbora za evropske integracije održao sastanak sa ambasadorom Rumunije u Crnoj Gori\nsrijeda, 20 decembar 2017 11:30\nNa sastanku istaknuti odlični bilateralni odnosi, koji će se konkretizovati i kroz snažniju saradnju parlamentarnih odbora zaduženih za pitanja EU\nPredsjednik Odbora za evropske integracije Adrijan Vuksanović sastao se danas sa Nj.E. Ferdinandom Nađem (Ferdinand Nagy), ambasadorom Rumunije u Crnoj Gori.\nNa sastanku je bilo riječi o snažnim bilateralnim odnosima Rumunije i Crne Gore i daljem unapređenju parlamentarne saradnje, u kontekstu pristupanja Crne Gore Evropskoj uniji i predstojećeg rumunskog predsjedavanja EU u prvoj polovini 2019. godine. Predsjednik Vuksanović je istakao da je Rumunija doprinijela civilizacijskom i kulturnom koloritu Unije, kroz usvajanje evropskih standarda i vrijednosti. Ambasador Nađ je ocijenio da su u bilateralnim odnosima dvije zemlje postignuti odlični rezultati i da je Crna Gora ostvarila izuzetne rezultate u društvenim reformama, te shodno tome izrazio punu podršku Rumunije evropskom putu naše države.\nAmbasador Nađ je prenio poziv Rovane Plum (Rovana Plumb), predsjednice Odbora za evropske poslove Donjeg doma Parlamenta Rumunije, za organizaciju posjete delegacije Odbora za evropske integracije Rumuniji, u prvom kvartalu 2018. godine.


Više od 300 zaposlenih Šumskog gazdinstva “Romanija” na sportsko-zabavnom druženju - princip.news\nViše od 300 zaposlenih Šumskog gazdinstva “Romanija” na sportsko-zabavnom druženju\nŠumsko gazdinstvo “Romanija” Sokolac organizovalo je danas na Kopitu sportsko-zabavno druženje radnika, kojem je prisustvovalo više od 300, od ukupno 380 zaposlenih u ovoj organizacionoj jedinici “Šuma Srpske”.\nDirektor Gazdinstva Strahinja Bašević rekao je novinarima da će ovo druženje na praznik Svetog Prokopija preći u tradiciju, a današnje je upriličeno povodom dobrog poslovnog rezulatata “Romanije” u prvoj polovine ove godine.\n“Ovakvi skupovi treba da doprinesu posebnom odnosu među zaposlenima i pozitivno utiču na poslovne odnose i ostvarenje još boljih rezultata u ovom gazdinstvu”, naglasio je Bašević.\nOn je naveo da su se zaposleni u sokolačkom gazdinstvu danas takmičili u navlačenju konopca, streljaštvu, bacanju kugle u muškoj i ženskoj konkureniciji, trci, fudbalu, šahu, a održano je i takmičenje ekipa u pripemanju jagnjećeg i prasećeg pečenja na ražnju, te u pripremanju gurmanskog gulaša.\nPobjednik u navlačenju konopca bila je ekipa Radne jedinice “Iskorištavanje” sa prvim u redu Nebojšom Tomovićem.\n“Ovo je poseban osjećaj pobjede, baš kao da je došao Novak Đoković pa ovdje igrao na terenu – toliko smo snage i navijača imali”, rekao je Tomović novinarima.\nSiniša Cincar, inženjer šumarstva iz Šumske uprave “Istočni Stari Grad”, koja posluje u okviru sokolačkog gazdinstva, izrazio je zadovoljstvo organizacijom prvih sportsko-zabavnih igara za radnike “Romanije”.\n“One su danas pokazale da je ljudima potrebna relaksacija u prirodnom šumovitom okruženju bez teških tema. Svemu dodatno doprinosi i naš pozitivan trend poslovanja, jer je `Romanija` jedno od najjačih gazdinstava u Srpskoj”, istakao je Cincar.\nMilija Gavrilović, radnik ovog gazdinstva, osvojio je prvo mjesto bacivši kuglu, bez ikakvih priprema gotovo 13 metara i bio jedan od članova pobjedničke ekipe u navlačenju konopca.\nVišestruka balkanska šampionka u sedmoboju, petoboju i skoku uvis i rekorderka BiH i Republike Srpske u ovim disciplinama Mladena Krajišnik bacila je danas kuglu osam metara i bila najbolja u trci na 100 metara i time najavila povratak na atletske staze već sredinom avgusta, nakon jednogodišnje pauze.\nPrema njenim riječima, današnje godišnje radničko druženje, u organizaciji rukovodstva, Uprave i menadžmenta, a na prijedlog zaposlenih, zaslužuje svaku pohvalu.\n“Time se zaokružuje jedna uspješna poslovna priča sokolačkog Gazdinsta u prošloj i u proteklih šest mjeseci ove godine”, rekla je Krajišnikova.\nU Trnovu u petak vakcinacija bez najave\nGrađani Trnova u petak, 6. avgusta, moći će da se vakcinišu protiv virusa korona bez zakazivanja, a na raspolaganju je vakcina “sinofarm”. Direktor Doma zdravlja Trnovo Stefan Ivanović rekao je za Princip da će vakcinacija biti organizovana u terminu od 10.00 do 14.00 časova u prostorijama Doma zdravlja. Kada je riječ o vakcinisanju stanovnika ove […]


Korona u vazduhu brzo slabi, naučnici ističu značaj distance i maski - JuGmedia\nVirus korona gubi 90 odsto sposobnosti da nas zarazi u roku od 20 minuta od trenutka kada se nađe u vazduhu, pri čemu najviše slabi u prvih pet minuta, pokazuje istraživanje Univerziteta u Bristolu. Rezultati naglašvaju značaj prenošenja virusa na manjoj distanci, kao i da su distanciranje i nošenje maski verovatno najefikasnija sredstva za sprečavane infekcije.\nProvetravanje, iako i dalje važno, verovatno ima manji uticaj.\nDirektor Centra za istraživanje aerosoli Univerziteta u Bristolu i glavni autor studije, profesor Džonatan Rid izjavio je da su se ljudi kada je reč o prenošenju virusa, fokusirali na neprovetrene prostorije i razmišljali o prenošenju vazdušnim putem, na distanci više od metar, ili preko cele sobe, prenosi RTS.\n„Ne kažem da se to ne dešava, ali mislim da je i dalje najveći rizik od izlaganja virusu kada ste blizu nekoga“, ističe Rid.\nKada se udaljite, ne samo da se aerosol razblaži, već i virus postaje manje zarazan, jer je izgubio infektivnost zbog protoka vremena, objasnio je Rid, navodi Gardijan.\nDo sada su se pretpostavke o tomekoliko virus dugo preživljava u malim kapljicama u vazduhu zasnivale na studijamakoje su uključivale prskanje virusa u zapečaćene posude zvale „Goldberg bubnjevi“ koji se rotiraju kako bi se kapljice zadržale u vazduhu.\n„Ovo je prvi put da je neko uspeo da zapravo simulira šta se dešava sa aerosolom tokom izdisaja“, rekao je Rid.\nStudija, koja još nije prošla stručnu recenziju, pokazuje da virusne čestice, kada napuste relativno vlažno i ugljen-dioksidom bogato okruženje u plućima, brzo gube vodu i suše se dok je prelazak na niže nivoe ugljen-dioksida povezan sa brzim povećanjem pH vrednosti.\nMeđutim, temeperatura vazduha nije uticala na infektivnost, što je u suprotnosti sa široko rasprostranjenim verovanjem da je pronos virusa niži na visokim temepraturama.\n„Maske su veoma efikasne, kao i socijalno distanciranje. Provetravanje takođe, pomaže posebno ako je blizu izvora“, ističe Tang.\nPromocija knjige “Treći rajh i Jugoslavija: Ekonomija straha, 1933 – 1941” sutra u leskovačkoj biblioteci\nNarodna biblioteka “Radoje Domanović” Leskovac i ogranak SANU u Nišu, sutra, 20. aprila, sa početkom u 19 časova, u čitaonici leskovačke biblioteke…\nTeorija zavere,doduše dokumentovana.


EXPRES VESTI - Čavić: Ispunjenje zahteva ili novi protesti\nBANJALUKA - Šef Saveza za promene, opozicione koalicije u RS, Dragan Čavić najavio je danas nove proteste, ukoliko vlast ne bude ispunila šest zahteva koje je ta koalicija postavila u subotu na antivladinom protestu.\nCilj te opozicione koalicije u RS je rušenje, kako je rekao, nenarodne vlasti, a ne rušenje RS, kazao je Čavić na konferenciji za novinare u Banjaluci.\nZato će, kazao je, insistirati na sprovođenju tih šest zahteva.\n"Vodićemo vanparlamentranu i parlamentarnu borbu, demokratskog karaktera", rekao je i dodao da ta koalicija nije opozicija Republici Srpskoj, već "nenarodnoj vlasti" Milorada Dodika.\nNa jučerašnjem antivladinom protest u Banjaluci, Savez za promene je postvaio šest zahteva, među kojima su i raspisivanje prevremenih predsedničkih i parlamentarnih izbora i formiranje prelazne vlade.\nMeđu zahtevima opozicije, osim prevremenih izbora i formiranja prelazne vlade, koja bi te izbore sprovela istovremeno sa lokalnim, koji su zakazani za oktobar ove godine su i: isplata dečjih dodataka, podsticaja poljoprivredicima i boračke naknade, zatim stavljanje van snage odluke o poskupljenju električne energije, kao i prestanak davanja koncesija nad prirodnim resursima RS.\nZahteve je pročitao lider opozicionog SDS-a Mladen Bosić, koji je takođe u ime opozicije, zatražio da aktuelna vlast rasvetli politička ubistva I korupcionaške afere, a kao šesta tačka zatraženo je uvođenje prirodne uprave u RTRS, kako bi, kako je rekao, počela nepristrano da izveštva.\nČavić: Nisam primio novac, tražim istragu\nČavić tvrdi da nije primio novac od Soroš fondacije za organizaciju antivladinog mitinga u subotu u Banjaluci i saopštava da je od nadležnih zatražio pokretanje istrage kako bi se utvrdila puna istina.\nČavić je na konferenciji za novinare u Banjaluci rekao da je uputio zahtev ministru policije Draganu Lukaču za pokretanje istrage protiv njega, njegovih kolega iz Saveza sa promene i medija, koji su objavili informaciju da su opozicioni lideri za organizovanje jučerašnjeg antivladinog protesta primili novac od Soroš fondacije u ukupnom iznosu od gotovo pola miliona dolara.\nČavić je rekao da je u tom zahtevu kao svedoke naveo Stefana Karganovića, Aleksandra Perišića, glavnu i odgovornu urednicu Srne Milicu Džepinu, generalnog direktora RTRS Draška Milinovića, urednika na RTRS Sinišu Mihailovića, vlasnika beogradskog "Informera" Dragana J. Vučićevića, Nenada Stevandića, Luku Petrovića i Dobrilu Govedaricu.\n"Ukiloko se te informacije ispostave tacnim onda treba da odgovaramo mi koji smo organizovali proteste, a ako te informacije nisu tacne ocekujemo da odgovaraju oni koji su ih plasirali", naglasio je Čavić.\n“Režimska I medijska mašinerija, predvođena Srnom i RTRS-om, pokusala je da zastraši narod I da još jednom kaže da smo mi izdajnici. Tražim da se njihovi navodi do kraja ispitaju. To je obmanjivanje građana radi zastrašivanja. To mora biti istraženo radi utvrđivanja prave istine” rekaoje Čavić.\nBeogradski list "Informer" je kao eksluzivnu informaciju objavio u petak da američki milijarder Džorž Soroš finansira antivladin protest opozicije u Banjaluci.\nUz objavljeni faksimil dokumenta, navedeno je da su u tu svrhu od Soroš fondacije novac primili: Darko Babalj, Slavko Vučurević, Mladen Bosić, Dragan Čavić i Obren Petrović.\nU informaciji tog lista se navodi da je Fond za otvoreno društvo sa sedištem u Budimpešti, a koji je pod direktnom kontrolom Soroša, liderima opozicije u RS na privatne račune upalatio oko pola miliona dolara, između ostalog i za organizovanje protesta, i to: gradonačelniku Trebinja Slavku Vučureviću 47.400 dolara u konvertabilnim markama, dok je Darko Babalj, poslanik SDS dobio 90.000 dolara.\nPredsedniku SDS Mladenu Bosiću je uplaćeno 97.700 dolara, a gradonačelniku Doboja Obrenu Petroviću 37.500 dolara, naveo je "Informer"\nPrema istoj informaciju, Čaviću, poslaniku parlamenta RS i nekadašnjem predsedniku RS je isplaćena najveća suma u iznosu od 214.000 dolara.\nMore in this category: « Ne nudim se, naravno da ću razgovarati s nekim ko ima 50 odsto glasova\tI Šešelj u trci za predsednika Srbije »


AUTOMATSKE RAMPE I BARIJERE, ROGER i LIFE\nPored motora za kapije i motora za segmenta vrata u ponudi se nalaze i automatske RAMPE koje su, za razliku od kapija na daljinsko otvaranje, najfunkcionalnija i pogodna rešenja za profesionalno instaliranje na industrijskim, poslovnim i stambenim objektima. One predstavljaju savršeno i efikasno rešenje za mesta gde je veliki ulaz/izlaz vozila.\nAutomatske rampe se podižu i spuštaju veoma brzo i predviđene su za upotrebu na mestima sa velikom frekvencijom i velikom širinom prolaza: javni parkinzi, trgovački centri, hoteli, bolnice, zabavni parkovi, aerodromi, autobuske i železničke stanice, kao i sve druge vrste malih i velikih objekata gde je potreban ekonomičan način sprečavanja neovlašćenog pristupa vozilima i kontrola protoka saobraćaja.\nNa ProVision.rs nudimo samo automatske rampe vodećih proizvođača u industriji, pružajući tako našim korisnicima lep dizajn, visok kvalitet i pouzdanost u radu. Kako su Italijani poznati kao odlični u proizvodnji i dizajnu rešenja za automatizaciju, kod nas možete da pronađete automatske barijere:\nLIFE proizvođača i njihovu SUPRA seriju ( ekonomična CRVENA, izdržljiva SIVA) sa rukom rampe od 3, 4, 5 i 6 metara.\nROGER TECHNOLOGY rampe serije Bionik sa rukom od 3, 4, 6 i 8 metara,\nSva rešenja se mogu prilagoditi Vašim potrebama, na Vama je samo da nas kontaktirate i da zajedno izaberemo pravu rampu za Vas.\nPodrazumevano sortiranjeSortiranje po popularnostiНајновијеSortiranje po ceni: od niže ka višojSortiranje po ceni: od veće ka nižoj\n3 metra (4)\n4 metra (4)


Na mladima svet ostaje - Franchising.rs - franšiza, preduzetništvo\nŠkola matematike 2plus2, Jumicar, Plavi slon i Mortimer English Club franšizni su sistemi koji u ovom trenutku primaoce franšize traže i u Srbiji.\nFranšizni sistemi specijalizovani za decu i mlade iz godine u godinu privlače sve više klijenata, ali i – primalaca franšize.\nKompanije koje su se opredelile da svoje poslovanje razvijaju u oblasti tzv. personalizovanih usluga (pružanja pomoći drugima) spadaju među najbrže rastuće u franšiznoj industriji – edukacija, fitness, briga o starijim osobama, oblasti su koje beleže konstantan rast broja mušterija. Podaci, međutim, pokazuju da raste i broj primalaca franšize. To naročito važi za sisteme koji su svoje usluge namenili deci, bilo da se radi o njihovoj edukaciji, pomoći pri učenju, dnevnoj brizi ili fizičkim aktivnostima. Kako se, naime, vidi iz tri nezavisna izveštaja – magazina Entrepreneur, portala FranchiseDirecrt i konsultantske kuće World Franchise Associates – franšize iz ove oblasti ne samo da beleže rast broja poslovnica na domaćem tržištu, već su i sve traženije na tržištima van zemalja porekla.\n– Franšizni sistemi koji su usmereni na decu ostvarili su neverovatan rast u poslednjih nekoliko godina. Svetska ekonomska kriza i pooštravanje konkurentnosti na tržištu rada navelo je mnoge roditelje i obrazovne sisteme da pokušaju da što bolje pripreme decu za takav svet – primetio je Martin Henkok, izvršni direktor WFA zadužen za razvoj franšiza u Severnoj Americi.\n– Roditelji su, stoga, u potrazi za bilo čime što će njihovoj deci obezbediti prednost, i to mogu da budu različiti vanškolski edukativni programi, muzičko obrazovanje, sport ili učenje stranih jezika. Zbog uskospecijalizovane usluge i pažnje s kojom se posvećuju svakom polazniku, ovakve "dečije" franšize postižu bolje rezultate od tradicionalnih sistema, kao što je škola. Mnogi među njima su potvrdili ovu činjenicu kada su počeli svoje koncepte da šire i kroz franšizu – objašnjava Henkok.\nBrendovi kao što su FasTracKids, Bricks4Kids, Kumon, School of Rock, The Little Gym, KidzArt, Goddard Systems ili Tutor Doctor, samo su neke od brzo rastućih i vrlo popularnih franšiza. Jedna od poznatijih, škola za rano učenje engleskog jezika Helen Doron ima svoje centre u svim zemljama bivše Jugoslavije. Pored toga, Škola matematike 2plus2, Jumicar, Plavi slon i Mortimer English Club franšizni su sistemi koji u ovom trenutku traže primaoce franšize i u Srbiji.\nU Beogradu je, da podsetimo, nedavno otvoren Smartacus, centar mentalne aritmetike koji radi po licenciranom SuanPan programu razvojno-obrazovnog centra Pro-Mens iz Niša. "Mala škola elektronike" je takođe domaći sistem koji nudi mogućnost širenja kroz franšizu.


DOLAZI "S OBRAZOM": VUČIĆ, pred sutrašnju posjetu, u zvaničnom saopštenju BiH NAZVAO REPUBLIKOM...\nIzmeđu ostalog, u saopćenju se navodi da će Republika Srbija donirati kontigent vakcina Republici Bosni i Hercegovini. Na taj način, zvanična služba predsjednika Srbije je, slučajno ili ne, našu zemlju nazvala Republikom.\nSlužba za saradnju sa medijima predsjednika Aleksandra Vučića, objavila je zvanično saopćenje o sutrašnjoj isporuci vakcina našoj zemlji.\nAleksandar Vučić, predsjednik Srbije, najavio je sutrašnju posjetu glavnom gradu BiH. Tačnije, Vučić će sutra isporučiti našoj zemlji kontigent vakcina AstraZeneca, što bi trebalo rezultirati konačnim početkom vakcinacije u FBiH.\nTom prilikom, Služba za saradnju sa medijima predsjednika Aleksandra Vučića, objavila je zvanično saopćenje o sutrašnjoj isporuci vakcina našoj zemlji.


Omogućiti manjinskim zajednicama na Kosovu ravnopravnost u ostvarivanju prava na obrazovanje - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Informisanje/Saopštenja/Omogućiti manjinskim zajednicama na Kosovu ravnopravnost u ostvarivanju prava na obrazovanje\nFond za humanitarno pravo (FHP) zahteva od organa privremene samouprave na Kosovu da obezbedi jednake šanse u ostvarivanju prava na obrazovanje svim građanima Kosova, bez obzira na njihovu nacionalnu, rasnu ili versku pripadnost.\nPrizrenski Rom Gani Elsani obratio se FHP-u zbog diskrimanacije njegove ćerke Elinde prilikom konkursa za upis studenata sa Kosova na turskim univerzitetima, koji je nedavno raspisala Vlada Turske. Za sprovođenje konkursa bilo je zaduženo Ministarstvo za obrazovanje, nauku i tehnologiju Vlade Kosova. Gani Elsani tvrdi da se niko od šest Roma i jednog Egipćanina nije našao na listi od 132 kandidata koji su bili pozvani na intervju za upis na studije u Turskoj, iako su uredno dostavili potrebnu dokumentaciju. Prema njegovim rečima, na intervju su pozvani Albanci i jedan broj kosovskih Bošnjaka, od kojih će trojica moći da studiraju u Turskoj. Selekciju kandidata za intervju obavilo je Ministarstvo za obrazovanje, nauku i tehnologiju Kosova, a lista je objavljena u kosovskim dnevnim listovima na albanskom jeziku.\nElsani je rekao FHP-u da su se na ovakvu odluku žalili kancelariji Turske u Prizrenu, a da im je tamo odgovoreno da nisu znali da među kandidatima uopšte ima Roma. Elsani tvrdi da to nije tačno, jer u biografijama priloženim u zahtevima učesnika konkursa stoji i nacionalnost kandidata.\nElsani se žalio i da Romi teško uspevaju da školuju svoju decu na maternjem jeziku, kao i da kada završe školovanje, često ne mogu da rade u profesiji za koju su se osposobili. Tako, on mora da radi kao vatrogasac u fabrici lekova “Farkmakos” u Prizrenu, iako je završio Višu školu “Dževdet Doda” na odseku za albanski jezik i književnost.\nOrgani privremene samouprave Kosova dužni su da obezbede ravnopravnost svih građana u ostvarivanju svih ljudskih prava, uključujući i pravo na obrazovanje, bez diskriminacije po bilo kom osnovu. Na to ih obavezuje Ustavni okvir, kao i Univerzalna deklaracija o ljudskim pravima, Evropska konvencija za zaštitu ljudskih prava i osnovnih sloboda i Konvencija o odstranjivanju svih oblika rasne diskriminacije, koji su sastavni deo zakonodavstva na Kosovu. Član 4.4 (a) Ustavnog okvira garantuje zajednicama i njihovim članovima pravo na obrazovanje na svom jeziku.


SEEbiz.eu / TREND / Likovni opus Mike Antića prvi put u Beogradu\nMiroslav antić Mika Antić Igor Antić\nDatum objave: 02.10.2018. - 14:22:42\nBEOGRAD - U Domu Vojske Srbije u Beogradu otvorena je u ponedeljak uveče izložba "Legende", koja prvi put ujedinjuje umetnička dela Miroslava Mike Antića (1932-1986), pesnika, slikara i režisera, i Igora Antića (1962), njegovog sina, vizuelnog umetnika.\nU Velikoj galerije izložena su dela Miroslava Antića, a njegov sin kaže da je to 20 izložba njegovog oca, najveća do sada i prvo predstavljanje Mikinog likovnog opusa u Beogradu, podsetivši da je upravo taj segment Mikinog stvaralaštva ostao u senci njegove poezije, koju svi znaju, i filmova koji su najpre bili nagrađivani, a onda zabranjivani.\n"Ova izložba je moj prvi pokušaj da napravim paralelu između naših razmišljanja i naših izraza i to pokazujući načine na koje svako od nas koristi tekst u svom umetničkom radu", rekao je Antić, otvarajući izložbu.\nBez namere da svrsta delo svog oca u bilo koji pravac, jer smatra da se radi o izrazito osbenom stilu, Antić je skrenuo publici pažnju na različite faze u stvaralaštvu svog oca - od rane u kojoj su dela Mike Antića bliska vojvođanskom enformelu, do poslednje kada razuđene apstrakne oblike meša sa reljefnim figurativnim oblicima uz potrebu da im se da tekstualno značenje.\n"Mikine mnogo puta precrtane i uokvirene beleške deluju kao crteži. U početku su reči pa i celi paragrafi bili upisani na poleđinu dela ili okolo slike u vidu humorističkog detalja ili posvete onima kojima je delo poklonjeno ili u vidu opisa vizije iz njegove mašte. Zatim su postepeno bili upisani u samu sliku. Moja namera je bila da njegove slike sagledamo kao produžetak njegove pesničke misli", objasnio je Antić.\nU Maloj galeriji Antić je uradio na licu mesta svoju instalaciju "Nedovršena forma 3", prethodne dve je započeo u baštama Pariza i nacionalnim parkovima Amerike.\n"Ovde se radi o veštačkoj biljci na čijim granama se nalaze listovi sa pitanjima, a ta pitanja su proizašla iz mojih razmišljanja da li se ono što nazivamo umetnošću kamuflaže može se smatrati delom savremene umetnosti", objasnio je Antić.


Lетачи одали пошту погинулим колегама\nHomeDRUŠTVOLetači odali poštu poginulim kolegama\nLetači odali poštu poginulim kolegama\n13/03/2021Redakcija BALKAN TVDRUŠTVO, Vesti0\nGrupa penzionisanih vazduhoplovaca odala je počast na njivi kod surčinskog aerodroma i obeležila šestu godišnjicu pogibije četvorice kolega, stradalih u padu helikoptera Mi-17, koji je prevozio bebu iz Novog Pazara za Beograd.\nU padu helikoptera tog 13. marta 2015. stradali su piloti Omer Mehić i Milovan Đukarić, mehaničari-letači Nebojša Drajić i Ivan Miladinović, dva zdravstvena radnika iz Novog Pazara – anesteziolog Dževad Ljajić i medicinski tehničar Miroslav Veselinović, kao i beba iz porodice Ademović, stara nekoliko dana.\nOdata pošta poginulim kolegama\n„Pokušavamo da na ovaj način otrgnemo od zaborava žrtvu naših kolega, koji su stradali pri izvršenju zadatka. Mi na ovim prostorima imamo tradiciju da mnogi ljudi postaju heroji u svom životu, ali nažalost imamo i tradiciju zaborava tih heroja“, izjavio je penzionisani zastavnik prve klase – letač Saša Jovanović, kolega stradale posade.\nCilj obeležavanja je, kako je istakao, da se istovremeno javnosti i onima koji donose odluke uputi apel kako je došlo vreme da stradala posada dobije zasluženu spomen-ploču na Komandi vazduhoplovstva ili na mestu pada helikoptera.\nUkazujući da se proteklih godina niko od predstavnika vojske ili Ministarstva odbrane nije pojavio da makar položi venac na mestu pada helikoptera, Jovanović je konsatatovao da se država, nažalost, do danas nije toga setila, a stiče se i utisak kao da pokušava da tu tragedinu prekrije zaborav.\n„Danas smo na mestu gde se njihova priča završila, ali vreme pokazuje da ova priča tek počinje. Posle šest godina priča i dalje traje, nije završena, završiće se tek kada bude podignuta spomen-ploča, spomenik posadi, i kad, naravno, budu, napokon, proglašeni oni koji su krivi za ovaj udes“, poručio je Jovanović.\nUkazao je da je uvek prvo pitanje koje se nameće zašto su te večeri politi morali da polete na zadatak koji ne može da se obavi.\n„I to je morao da zna neko u lancu odlučivanja, i da ne dovede u situaciju vođu posade Mehića da on mora da odlučuje. Jer nijedan čovek, nijedan pilot, neće u momentu kad ga neko pita da treba da spasi dete, odgovoriti negativno“, naglasio je Jovanović.\nKako je objasnio, nije trebalo ni da dođe do toga da major Mehić mora da odlučuje, a drugo pitanje je zašto je insistirano na sletanju na Surčin, rejon gde nisu nikada sletali.\n„Mnogo je pitanja otvorenih, a ni na jedno, nažalost, nije odgovoreno, niti je rešeno posle šest godina“, konstatovao je Jovanović\nGeneral-pilot u penziji Sreto Malinović kratko je naveo da je sve što je imao da kaže o toj tragediji već izgovarao u prethodnih šest godina.\n„Ovde sam danas sa svojim kolegama da se podsetimo na taj tragičan događaj, odamo poštu našim kolegama i da, pre svega, podržimo inicijativu da se nekim spomen-obeležjem oda počast onom što su Omer i njegova posada učinili. To ne bi bio spomen samo njihovom delu, nego i opomena svima onima koji nose uniformu i rukovode složenim sistemima u vojsci i državi kako i ne treba i kako treba da se postupa“, rekao je Malinović.\nObeležavanju godišnjice pada helikoptera i pogibije posade prisustvovalo je 13 njihovih penzionisanih kolega, koji su zapalili sveće, uz poštovanje mera protiv korona virusa.\nMuškarac uhapšen jer je pucao u provalnika; Vulin: razmotriti definiciju nužne odbrane\nCrna Gora i Makedonija među 46 zemalja koje traže oslobađanje Navaljnog


EBRD i EU pripremaju dodatni finansijski paket za MSP na zapadnom Balkanu – Bankar.me\nJuly 8, 2020 BANKE, CRNA GORA, REGION, REGION, SVE VIJESTI Leave a comment\nBanka će obezbjediti do 70 miliona eura novih kreditnih linija partnerskim finansijskim institucijama za kreditiranje lokalnih preduzeća u Albaniji, Bosni i Hercegovini, Kosovu, Crnooj Gori, Sjevernoj Makedoniji i Srbiji. EU dopunjava ova sredstva sa dodatnih 15 miliona eura kako bi identifikovala i verifikovala najbolju dostupnu opremu i tehnologije kako bi se osiguralo da MSP povećavaju svoju konkurentnost i podrže prelazak na zelenu ekonomiju.\n“Zemlje zapadnog Balkana reagovale su na izbijanje pandemije koronavirusa strogim javnozdravstvenim mjerama koje su imale ozbiljan ekonomski uticaj. Zemlje takođe trpe globalni ekonomski pad i smanjenu potražnju za njihovim proizvodima. EBRD i EU putem Team Europe podržavaju mala i srednja preduzeća u njihovoj ambiciji da postanu konkurentnija i pronađu inovativna rešenja za nove izazove. Sredstva će obezbediti da vitalna preduzeća i dalje imaju adekvatan pristup finansijama, mogu da ispunjavaju visoke standarde proizvoda i da su u dobroj poziciji da iskoriste izvozne mogućnosti koje im se nude u regionu i na evropskom tržištu”, saopšteno je iz banke.\n„Snažno smo posvećeni pružanju podrške preduzećima u ovim teškim vremenima“, kaže Pierre Heilbronn, potpredsednik EBRD-a, za politike i partnerstva. „Naši dodatni fondovi će pružati podršku njihovom oporavku, rastu i pripremi za budućnost. Taj angažman takođe svedoči o našem jakom partnerstvu i saradnji sa EU na zapadnom Balkanu.”\nPOJMOVIEBRD Kredit EBRD za Crnu Goru\nPrevious Grad sa najviše milijardera na svijetu i dalje je Njujork\nSljedeći Na podgorički aerodrom stiglo 128 putnika iz Londona


Vučić: Protesti, "praznik demokratije", a optužbe Jankovića "notorna laž" - Televizija Kopernikus TV K::CN\nVučić: Protesti, „praznik demokratije“, a optužbe Jankovića „notorna laž“\n09/04/2017 | Info, Politika, Srbija\nPremijer Srbije, Aleksandar Vučić, ocenio je, nakon prijema dece sa Kosova i Metohije, da su optužbe štaba Saše Jankovića o izbornoj krađi „notorna laž“ i pozvao Republičku izbornu komisiju da sporne glasove prebroji pred novinarima. On je rekao i da nema problem sa tim što ljudi izlaze na ulice da izraze svoje nezadovoljstvo, kao i da upravo to predstavlja praznik demokratije. On je takođe pozvao albansku stranu na Kosovu i Metohiji da se nastavi Briselski dijalog.\nNa pitanjen novinara da prokomentariše optužbe Saše Jankovića da je pokradeno 319.000 glasova, Aleksandar Vučić, je podsetio da je unapred upozoravao da će se to desiti i dodao da je matematička računica kojom su došli do tog broja smešnija od onoga što je svojevremeno radio Radulović.\nVučić je rekao da će izborna volja građana biti zaštićena, a proteste u Beogradu i širom Srbije nazvao je praznikom demokratije.\nVučić se sastao sa srpskom decom sa Kosova i Metohije, iz Kosovskog Pomoravlja, koja pohađaju osnovne škole u opštini Kosovska Kamenica i poručio im da i dalje čuvaju svoju Srbiju. Povodom, kako kaže, skoro svakodnevnih pretnji koje dolaze sa Kosova i Metohije, Vučić je predložio albanskoj strani u pokrajini da se što pre, bez obzira na njihove potencijalne izgovore, nastavi dijalog u Briselu, kako bi se izbegao svaki incident koji može da dovede do katastrofe.


Đukanović nakon Samita ZB: Očekujem pojačan angažman EU u regionu - PV Informer Đukanović nakon Samita ZB: Očekujem pojačan angažman EU u regionu - PV Informer\nĐukanović nakon Samita ZB: Očekujem pojačan angažman EU u regionu\n2 dana pre 62 pregleda\nNa poziv predsjednika Vlade Albanije Edija Rame, danas je održan Samit zapadno-balkanske šestorke. To je treći u nizu sastanak na tom nivou u vrlo kratkom periodu, nedavno je održan sastanak u sličnom sastavu na Brdu kod Kranja, nakon toga sastanak sa visokim predstavnikom Evropske unije (EU) gospodinom Boreljom, ovo je treći sastanak, a u najavi je još nekoliko sastanaka počev od samita Berlinskog procesa.\nPredsjednik Crne Gore Milo Đukanović, kao jedan od učesnika Samita, kazao je da je riječ, očigledno, o pojačanoj frekfenciji sastajanja na najvišem nivou u našem regionu, uz učešće visokih predstavnika EU što, po njemu, svjedoči na podizanje nivoa pažnje od strane Evrope prema regionu Zapadnog Balkana (ZB) i šalje jednu obećavajuću poruku da bi ta evropska budućnost ZB mogla biti i realna i dogledna.\n– Ovo je svakako bila prilika da razgovaramo o dva aspekta evropske perspektive našeg regiona, govorili smo o geopolitičkom aspektu ali, rekao bih, tu nemam ništa novo da kažem, stavovi Crne Gore su poznati, što je manje Evrope na ZB to je više prostora za one koji djeluju sa antievropskih pozicija. Mislim da se ta poruka razumjela u Briselu i u važnim evropskim centrima i očekujem dalji pojačan angažman EU na prostoru našeg regiona što je veoma ohrabrujuće i za ono što su evropske aspiracije Crne Gore, istakao je Đukanović.\nDrugi aspekt o kojem se razgovaralo jeste realizacija ekonomsko investicionog plana, plana kojeg je prije otprilike godinu dana predstavio komesar EU, gospodin Varhelji.\n„U međuvremenu smo imali aktivnosti nacionalnih vlada, i crnogorska vlada je prije otprilike godinu dana predstavila svoje projekte koje kandiduje za taj investicioni okvir. Crna Gora je kandidovala desetak projekata, neki su zaista veoma važni. Tiču se ključnih projekata u oblasti putne infrastrukture, kandidovana je sledeća dionica auto puta od Mataševa do Andrijevice, takođe kandidovana je prva dionica jadransko-jonskog auto puta, kandidovana je ozbiljna rekonstrukcija željeznice od Bara prema Vrbnici, prema granici sa Srbijom, i od Podgorice prema Tirani, takođe, kandidovan je ovaj nedostajući dio puta između Podgorice i Sarajeva od Šćepan Polja do Foče i nekoliko veoma važnih projekata u oblasti informatičke i komunalne infrastrukture, ukazao je predsjednik Crne Gore.\nSada je, kako tvrdi Đukanović, pred zemljama Zapadnog Balkana nekoliko veoma važnih mjeseci kada treba analizirati projektnu dokumentaciju na tim projektima da bi već na jesen sredstva koja su namijenjena za infrastrukturni razvoj ZB bila operativna, istakavši da vjeruje da će naša Vlada i nadležne agencije obaviti svoj dio posla, i da ćemo spremno sačekati taj termin.\n– Vjerujem da je riječ o nekom oktobarskom terminu ove godine, kada bi ozbiljna sredstva mogla biti na raspolaganju da krenemo sa fazom fizičke realizacije infrastrukturnih projekata koji će bolje povezivati Crnu Goru i region ZB sa EU. Mislim da smo imali jedan vrlo produktivan sastanak i vraćam se sa više optimizma nego ranije, zaključio je Đukanović.


Canon pušta u prodaju dva nova praktična dvogleda, uključujući najlakši dvogled na svetu sa stabilizacijom slike , 8X20 IS - ITNetwork\nHome DIGITALIJE\tCanon pušta u prodaju dva nova praktična dvogleda, uključujući najlakši dvogled na svetu sa stabilizacijom slike , 8X20 IS\nCanon pušta u prodaju dva nova praktična dvogleda, uključujući najlakši dvogled na svetu sa stabilizacijom slike , 8X20 IS\nCanon Europe najavljuje dodatak dva nova proizvoda liniji dvogleda sa stabilizovanom slikom – Canon 8X20 IS, težak 420 g i sa 8x uvećanjem, koji je najlakši dvogled na svetu sa stabilizovanom slikom1 i Canon 10X20 IS sa uvećanjem od 10x. Ovi novi modeli su izuzetno prenosivi i imaju optiku sa porro prizmom, sočivo za poravnanje polja i Canon-ov Super Spectra premaz sočiva – što je savršeno za dobijanje jasnog pogleda prilikom putovanja, posmatranje divljih životinja ili na sportskim događajima.\nJedinstveno pozicioniran kao jedini proizvođač koji nudi 11 aktuelnih modela koji svi imaju tehnologiju stabilizatora slike (Image Stabiliser), Canon na tržištu postavlja značajan standard za tehnologiju dvogleda i doživljaj gledanja. Zahvaljujući uvećanjima koja se kreću od 8x do 18x, Canon pruža izbor praktičnosti, svetline, kvaliteta izrade i veličine, uz stabilnost i rezoluciju optike dizajnirane i proizvedene u Canon-u.\nDizajnirani za udobnost, prenosivost i jednostavno rukovanje, ovi lagani modeli dovoljno su kompaktni da mogu da stanu u malu torbu, a opet pružaju udobno hvatanje i balans uz veliki, taktilni točkić za fokusiranje i zgodno postavljeno dugme za stabilizator slike. Skromna veličina ovih modela čini ih savršenim izborom za putovanja ili za entuzijaste zainteresovane za divlje životinje koji su u potrazi za zgodnim dvogledom kojim mogu da uoče svog subjekta. Oni takođe imaju gumene okulare za jednostavno podešavanje kada se nose naočare, kao i podešavanje dioptrije kako bi odgovarali pojedinačnim zahtevima vida.\nCanon 8X20 IS i Canon 10X20 IS imaju istu svetski poznatu optiku kao i Canon-ova linija EF objektiva za fotoaparate, upotrebljavajući jedinstvenu tehnologiju koja je decenijama razvijana i usavršavana. Dvogledi koriste tehniku optičke stabilizacije slike pomeranjem sočiva koja u trenutku koriguje podrhtavanje slike pomoću pokretanja trećeg elementa u optičkoj konstrukciji da bi se pružilo udobno posmatranje pri visokim uvećanjima. Ovo povećava efektivnu rezoluciju dvogleda i sprečava umor oka pošto dvogledi kompenzuju prirodno podrhtavanje, kretanje tela i spoljašnje pokrete, kao što je kretanje na džombastoj safari vožnji, omogućavajući jasno posmatranje prilikom držanja dvogleda u rukama.\nMiran pogled i uvećanje koje pružaju Canon 8X20 IS i Canon 10X20 IS takođe olakšavaju identifikaciju malih subjekata, što je savršeno za posmatranje ptica, manjih divljih životinja ili udaljenih aviona i vozova, čak i kada su u pokretu. Zahvaljujući najmanjoj razdaljini fokusiranja od dva metra, oba modela omogućavaju detaljno posmatranje subjekta čak i kada se on znatno približi, kao što se dešava u parku sa divljim životinjama ili u zatvorenom prostoru.\nOba modela pružaju izvanrednu oštrinu i nisku distorziju, koji se prostiru do ivica slike, zahvaljujući Canon-ovoj optici sa porro prizmom. Dvogledi takođe imaju Super Spectra premaz sočiva, koji smanjuje duhove na subjektu (ghosting), umanjuje odbljesak sočiva (lens flare) i zadržava visok kontrast i prirodne boje. Sočivo za poravnanje polja uklanja zakrivljenost vidnog polja, tako da posmatrači mogu da budu sigurni da dobijaju pravi i prirodni pogled na subjekta.\nNapajani jednom CR123A baterijom koja se nalazi na zadnjem delu dvogleda, oba modela, Canon 8X20 IS i Canon 10X20 IS, pružaju do 12 sati stabilizacije slike jednim pritiskom na dugme koji aktivira stabilizaciju slike u trajanju od pet minuta – čineći ih savršenim izborom za one koji kreću na duge šetnje u prirodi ili koji strpljivo posmatraju divlje životinje.\nCanon je posvećen svojoj optici, ali samo tako da se ona koristi za posmatranje i uživanje u divljim životinjama, a nikada da im se naudi. Kao takva, tehnologija u ovim dvogledima podržava Canon-ovu filozofiju Kyosei, koja znači ‘zajednički život i rad za opšte dobro’. Uzimajući u razmatranje Canon-ove optičke proizvode, klijenti mogu da budu sigurni da podržavaju brend koji razume važnost ekološke održivosti i koji traga za rešenjima kojima će zaštiti našu budućnost.\nCanon 8X20 IS i Canon 10X20 IS biće dostupni od novembra 2019. godine kod zvaničnih Canon prodavaca.\nCanon 8X20 IS ključne karakteristike:\nLagan, težine samo 420 g\nStabilizator slike pomeranjem sočiva\nNajbliži fokus od 2 m\n+/- 5,9 podešavanje dioptrije\nCR123A baterija sa životnim vekom od 12 sati\nCanon 10X20 IS ključne karakteristike:\nKompaktan i lagan, težine samo 430 g\n+/- 9,2 podešavanje dioptrije\nCanon pušta u prodaju dva nova praktična dvogleda, uključujući najlakši dvogled na svetu sa stabilizacijom slike , 8X20 IS was last modified: 7 oktobra, 2019 by ITN Team


Venecuela: 202 godine nezavisnosti | Naša Revolucija\nPrevious Article 7. jul ... dan ustanka protiv okupatora\nNext Article Savremene partije desnice ...\nPrema njenim rečima, Venecuela je poslednjih nedelja, na čelu sa novim predsednikom Nikolasom Madurom, pokazala svetu da je i dalje protiv imperijalizma i cionizma, i da je za istinsku integraciju latinoameričkih zemalja, "da se zajedno bore i zajedno rade".\n"Ljudima širom sveta pokazali smo, takođe, da imamo dostojanstvo, da smo spremni da, ako treba, damo život za našu borbu i da smo apsolutno protiv potlačenosti", rekla je El-Andari, izvinjavajući se što ne govori dobro engleski, ali ga, kako je rekla, govori "iz sveg srca".\nNarod Venecuele se zalaže za stvarni mir, koji se ne može naći bez pravde, "tako da se borimo za socijalnu pravdu, i uvek govorimo 'Čaves živi, borba se nastavlja'", istakla je na kraju.\nSvečanom prijemu u rezidenciji prisustvovali su predstavnici diplomatskih misija, verskih zajednica, društvenih, političkih i kulturnih organizacija i institucija, kao i istaknuti akademici i intelektualci, a atmosfera je upotpunjena latinoameričkom muzikom.\nPovodom obeležavanja Dana nezavisnosti Venecuele, otpravnica poslova ambasade te zemlje u Srbiji je ranije danas položila venac na spomenik Neznanom junaku na Avali, uz prisustvo Društva Srpsko-Venecuelanskog prijateljstva " Simon Bolivar".\nAmbasada Venecuele u Beogradu ponovo je, posle 19 godina, otvorena 27. februara prošle godine, pošto je bila zatvorena od 1993.


Jovanović: Vlast i dalje štiti napadače na novinare - Društvo - Dnevni list Danas\nPočetna » Društvo » Jovanović: Vlast i dalje štiti napadače na novinare\nPredsednik opštine Grocka, iako u pritvoru, mogao bi da ostane na čelu opštine još čak dva meseca\n0Piše: A. Popović 26. februara 2019. 10.35\nSimonović, inače visoki funkcioner SNS, uhapšen je zbog sumnje da je naredio paljenje kuće novinara portala „Žig info“ Milana Jovanovića iz Grocke, a pritvor mu je prošle nedelje produžen za još 30 dana zbog sumnje da bi mogao da utiče na svedoke.\nIpak, o njegovoj smeni i tome ko će voditi ovu opštinu, što bi moglo biti presudno za dalje postupke protiv Simonovića, još uvek se ne odlučuje.\nProceduru za smenu predsednika opštine mogla bi da pokrene Skupština opštine Grocka, ali opštinski odbornici nisu se još nijednom sastali od početka ove godine. Ukoliko se opštinska sednica ne održi nijednom u tri meseca, Skupština grada Beograda mogla bi da pokrene proceduru uvođenja prinudne uprave u opštinu i da raspiše izbore.\nZamenik gradonačelnika Beograda Goran Vesić, objasnio je novinarima pred početak jučerašnje sednice Skupštine Beograda da u gradu za sada ne mogu da razmatraju ovu temu.\n– O smeni predsednika mogu da odlučuju odbornici opštine. Prinudna uprava se uvodi po zakonu samo ukoliko se tri meseca ne održi sednica skupštine opštine, to je onda posao skupštine Beograda. Mi takav slučaj još uvek nemamo, što znači da nema uslova da o tome raspravljamo. Ako se ne budu sastali tri meseca mi ćemo prvog dana pokrenuti proceduru, naglasio je Vesić.\nDa gradska vlast nije toliko „nemoćna“ u ovom slučaju, podseća za Danas Nikola Jovanović, zamenik šefa odborničke grupe Saveza za Srbiju u skupštini Beograda. Jovanović ističe da odluke na svim nivoima zavise isključivo od političke volje, odnosno od vrha vladajuće stranke.\n– Dragoljub Simonović je morao već da podnese ostavku, a skupština opštine Grocka da momentalno izabere novog predsednika. Tvrdnja da Aleksandar Vučić i Goran Vesić nemaju uticaj na odbornike svoje stranke u Grockoj je uvreda za inteligenciju. Očigledno je da štite one koji novinarima pale kuće i naručuju atentate na neistomišljenike, naveo je Jovanović.\nDragoljub Simonović, Milan Jovanović, novinar, opština grockaBeograd


Željeznice Federacije BiH od sutra će početi da primjenjuju novi cjenovnik i red vožnje. Portparol Željeznica FBiH Samir Kadrić rekao je da u decembru nastupa liberalizacija cijena u željezničkom saobraćaju kod svih željezničkih kompanija u Evropi, tako da Željeznice FBiH očekuju da od Međunarodne željezničke unije dobiju nove usaglašene cijene kako bi i one mogle usaglasiti svoje cijene sa njima. “Usaglašavanje cijena znači da će na određenim relacijama karte biti skuplje, dok će za neke druge relacije biti jeftinije i to se odnosi na domaći i međunarodni saobraćaj”, dodao je Kadrić. On je najavio da se novi vozovi, talgo i elektromotorni, na šinama u FBiH očekuju početkom proljeća, piše ”Oslobođenje”. “Elektromotorni voz će saobraćati na domaćim linijama i trenutno se pripremaju šine za ovaj voz, prije svega, na dionici prema jugu BiH”, rekao je Kadrić. Prema njegovim riječima, trenutno se na međunarodnim linijama mijenjaju lokomotive različitih željezničkih kompanija što nepotrebno produžava vrijeme putovanja. “Iz tog razloga sada se vode pregovori da se ne mijenjaju posade u međunarodnom saobraćaju kada u funkciju budu pušteni talgo vozovi koji će saobraćati na linijama za Beč, Budimpeštu i Beograd”, naglasio je Kadrić.


Irinej, Amfilohije i politika: Ko kad i sa kim\nB92\t10.01.2018 12:32\nIako je Srbija zvanično sekularna država, visoki crkveni zvaničnici se često nalaze u društvu političkog vrha i daju izjave koje se mogu smatrati političkim.\nNajčešća tema o kojoj se govori je Kosovo, a upravo na toj temi je počeo odnos "nove vlasti" posle promena 2012. godine, a sada javnost ponovo polemiše o izjavama crkvenih velikodostojnika o istom pitanju. U međuvremenu, iz SPC su društvu upućivali i poruke o natalitetu, abortusu i drugim temama koje se manje ili više mogu povezati sa crkvom, ali se govorilo i o Hagu, Mladiću...\nTradicionalno, najglasniji u političkim porukama je kontroverzni mitropolit Amfilohije, ali se poslednjih godina u političkom kontekstu spominje i patrijarh Irinej.\nUpravo su njihovi disonantni stavovi poslednjih dana okupirali srpsku javnost, povodom pitanja Kosova i Metohije i politike koji zvanični Beograd sprovodi prema južnoj srpskoj pokrajini, odnosno samoproglašenoj državi.\nVerovatnu tačku na celu diskusiju, koju je pokrenuo Amfilohije izjavom da strahuje da politika Beograda, oličena u predsedniku Srbije Aleksandru Vučiću vodi predaji Kosova, stavio je Irinej, koji je jasno poručio u kakvu politiku veruje vrh SPC.\nIrinej se na liturgiji u Banjaluci “zahvalio Gospodu na Vučiću“, odnosno na tome što je na mestu predsednika Srbije “čovek koji se lavovski bori za srpski narod i KiM“.\nUticaj SPC na društveno-politički život u Srbiji odavno nije vest, a iako je i sam Vučić mnogo puta isticao da je Srbija pre svega sekularna država, sastanci patrijarha i državnog vrha, odnosno predstavnika političke elite, kao ni komentari aktuelnih pitanja iz vrha Crkve nisu novost.\nUpravo je sa Vučićem Irinej u novembru ove godine posetio prostorije Udruženja porodica kidnapovanih i ubijenih na Kosmetu, kada je rekao da se po pitanju žrtava “ne očekuje ljudska, već božja pravda“, te da su “na Kosovu pravda i istina zakopane“.\nPrethodno je Irinej bio gost u Predsedništvu, a kako je tada javila državna agencija Tanjug, iza zatvorenih vrata su on i Vučić, u prisustvu i generalnog sekretara predsednika Srbije Nikole Selakovića, razgovarali o “natalitetu, pritiscima i Hramu Svetog Save“.\nVučić i patrijarh su se videli i nakon predsedničkih izbora, kada je lider SNS i dalje bio na funkciji premijera, ali je i već bio izabrani predsednik Srbije. Na tom sastanku je takođe bio Selaković, a javnost je malo toga saznala o temama razgovora.\nNjih trojica su se sastali i 2014. godine, kada je Vučić u svojstvu mandatara za sastav Vlade Srbije, kako je tada saopšteno iz Vučićevog kabineta, “ukazao patrijarhu na složenu situaciju u kojoj se Srbija nalazi“, da bi godinu dana kasnije Selaković, sa pozicije ministra pravde, istakao da su Irinej i Vučić “jedinstveni u zaštiti srpske baštine na Kosovu i odbrani državnih interesa“.\nNešto disonantniji tonovi čuli su se 2016. godine, kada je patrijarh, govoreći o Kosmetu, istakao da se silom vraća ono što je silom oteto. Ta izjava nije mogla da prođe bez Vučićevog komentara.\n“Ne volim da govorim o sili Srbije, ali bih voleo da svaku vrstu sile, tuđe ili naše, izbegnemo. Siguran sam da partijarh misli i želi najbolje našoj zemlji“, naveo je Vučić.\nSlična poruka se mogla čuti i iz ovogodišnje božićne poslanice srpskog patrijarha.\nKao neuralgičan momenat u odnosima države i crkve predstavljeno je kandidovanje Ane Brnabić za poziciju premijera, a sve zbog njene seksualne orijentacije. U medijima su se tada pojavili navodi da Srpska pravoslavna crkva na sve načine pokušava da spreči imenovanje Brnabićeve, posle čega se oglasila SPC.\n“To je prljava izmišljotina u kojoj nisu pošteđeni ni patrijarh Irinej, ni predsednik Aleksandar Vučić“, navedeno je iz SPC.\nPovod za oglašavanje Irineja bilo je i Vučićevo “pokretanje unutrašnjeg dijaloga o Kosmetu“, kada je istakao da Kosmet ne sme ni da se otuđi ni da se pokloni.\nPodsetimo, još 2012. godine je Kosmet bio tema o kojoj je Irinej razgovarao sa političkim vrhom Srbije, tada sa predsednikom Tomislavom Nikolićem.\nIrinej je o Kosovu u ime SPC govorio i 2012. godine, kada je objavljeno da je tadašnjem predsedniku Tomislavu Nikoliću dostavljeno pismo sa stavom crkve, samo da bi nekoliko meseci kasnije SPC uputila apel predsedniku, premijeru (Dačiću) i prvom potpredsedniku vlade (Vučiću) da "ne iznevere predizborno obećanje i da u ovom smutnom vremenu ni pod kakvim uslovima ne predaju, izdaju ili prodaju KiM".\nTakođe, u žići javnosti je pred kraj 2017. godine bila izjava patrijarha nakon presude Ratku Mladiću u Haškom tribunalu, koju je on ocenio kao "delo đavola", istakavši da nije prvi put da ispada da su samo Srbi krivi za sve dok su ostali nevini.\nInače, Nikolić je posle jednog od razgovora, koji je Irinej ocenio kao “više prijateljski nego zvanični“, istakao da je rekao patrijarhu da je “potrebna neka vrsta konsenzusa“, na šta je Irinej odgovorio da “Crkva nikada neće izbeći i da sama preuzme odgovornost“.\nKao preuzimanje odgovornosti se može shvatiti i nedavna izjava mitropolita Amfilohija, koji je upozorio na odnos zvaničnog Beograda prema kosovskom pitanju. Usledila je lavina reakcija u kojima je njegova izjava ocenjena kao “atak na Vučića“, što je mitropolit demantovao.\nIrinej je stao u odbranu predsednika Srbije, “zahvaljujući Gospodu“, što je nastavak njihovog međusobnog branjenja, pošto je Vučić prošle godine oštro reagovao na “uvredljive fotomontaže vrhovnog poglavara SPC koje su se pojavile na Tviteru“.\nŠto se tiče kritika na račun Amfilohija iz okruženja predsednika Srbije, one su se odnosile i na situaciju iz 2013. godine, kada je zajedno sa umirovljenim vladikom Atanasijem služio “liturgiju za upokojenje Vlade i Skupštine“.\nKao što je Amfilohije i rekao prethodnih dana, on tada nije držao opelo tadašnjem prvom potpredsedniku Vlade Srbije Aleksandru Vučiću (“protiv koga nema ništa lično“), već prvenstveno premijeru Ivici Dačiću.\nAtanasije je tada rekao da Dačića očigledno ne interesuje nebeska politika, da je tako govorio i ubijeni premijer Zoran Đinđić, uz rečenicu “neka Bog sudi kako je završio“.\n1. Добро је што ће коначно Србима бити јасно да су Иринеј и Вучић једно те исто удбашко лице српског режима који издаје српски народ још од 1944-е\n2. Драги новинари немојте бити саучесници ове издаје и овог проклества које навлаче сви они који им се придруже у овој нечасној и проклетој ра\n3. pokvarene, lazljive popine


Bocan-Harčenko: Odnosi Srbije i Rusije razvijaju se na najbolji način – Studio B\nBocan-Harčenko: Odnosi Srbije i Rusije razvijaju se na najbolji način\nBocan-Harčenko: Odnosi Srbije i Rusije razvijaju se na najbolji način Studio B, Tanjug\nObjavljeno: 27.10.2020. 12:31 Izmenjeno: 27.10.2020. 16:08\nOdnosi Srbije i Rusije razvijaju se na najbolji način, kaže ambasador Rusije u Beogradu Aleksandar Bocan-Harčenko i ističe da to potvrđuje i predstojeća poseta ministra spoljnih poslova Sergeja Lavrova Beogradu.\nAmbasador Rusije u Srbiji Aleksandar Bocan-Harčenko najavio je da će ministar ruske diplomatije Sergej Lavrov u Beograd stići u sredu, 28. oktobra, u poslepodnevnim časovima. Lavrov će se tom prilikom sastati sa predsednikom Srbije Aleksandrom Vučićem.\nŠef ruske diplomatije će u četvrtak prisustvovati i svečanosti povodom završetka radova na mozaiku Hrama Svetog Save.\nRuski ambasador navodi i da će se Lavrov sastati sa srpskim patrijarhom Irinejem.\nAmbasador Rusije ističe da uprkos korona virusu napreduju svi ključni projekti poput izgradnje brze pruge Stara Pazova – Novi Sad u koju su uključene “Ruske železnice“. Naglasio je i značaj projekta gasovoda kroz Srbiju i izrazio nadu da će krajem ove ili početkom sledeće godine biti završen.\nDodao je da dve zemlje uspešno sarađuju i u borbi protiv Kovida-19 i izrazio uverenje da će isporuka ruske vakcine tu saradnju podići na viši nivo. U fokusu posete ruskog šefa diplomatije biće, kaže, bilateralna saradnja, situacija u regionu, kao i ključne međunarodne teme.


Određivanje procenata spermatozoida sa fragmentisanim genetičkim materijalom DFI |\nHome » Usluge » Specijalni genetički testovi » Određivanje procenata spermatozoida sa fragmentisanim genetičkim materijalom DFI\nNeplodnost je važan naučni i društveni problem širom Evrope, i veliki napori se ulažu u poslednjih nekoliko godina da se bolje istraži problem muške neplodnosti. Jednostavna analiza sperme, gde je broj spermatozoida naveden, pokretljivost i njihova morfologija je osnovni test za procenu plodnosti muškarca.\nMeđutim, ovom analizom je nemoguće razmotriti parametre kao što su kvalitet genetskog materijala sperme.\nNaučnim istraživanjem je otkriveno da je genetski materijal sperme „programiran“ da prodje kroz mnoge promene tokom sazrevanja. Ove promene će omogućiti vredne informacije DNK da se prenesu dinamično i invarijantno u jajnu ćeliju. Ali to takođe čini spermu posebno osetljivom što je kriticno i za fertilizaciju i za održivost embriona koji će nastati.\nOvi podaci doveli su do potrebe za sveobuhvatnijom evaluacijom sperme i sprovođenje više specifičnih testova, koji određuju stopu DNK fragmentacije sperme (DFI). Studije sprovedene do sada su pokazale da su „greške“ u procesu sabijanja DNK dovoljne, što dovodi do višestrukih “preloma „u lancu genetskog materijala.\nRezultati potvrđuju da su uzorci sperme sa povećanim procentom fragmentiacije genetskog materijala u direktnoj vezi sa:\n• niskom stopom oplodnje tokom VTO pokušaja,\n• niskim kvalitetom embriona,\n• neuspešnim usadjivanjem embriona u matericu,\n• Visokim procentom abortusa, ili posle VTO ili posle spontanog začeća.\nSada je jasno, za specijaliste za asistiranu reprodukciju, da „fizioloski“ uzorak sperme ne znači da je sposobna za oplodnju, što objašnjava mnogo slučajeva neobjašnjive neplodnosti.\nFenomen DNK fragmentacije u spermi izazvao je intenzivno istraživanje u poslednjih nekoliko godina kako bi se utvrdio prag iznad koga negativno utiče na mušku plodnost. Sa trenutnim podacima, čini se da je fragmentacija veca od 30% direktno povezana sa neplodnošću. U takvim slučajevima, iako jajna ćelija ima korektivne mehanizme, to izgleda nije dovoljno za stvaranje embriona sa normalnim genetičkim sastavom.\nOpsežna istraživanja pokazuju da fragmentacija genetskog materijala izazvana različitim patološkim faktorima kao što su varikocela, razne infekcije reproduktivnog sistema, ali i faktora modernog života kao što su izlaganja hemikalijama i toksinima, pušenje – aktivno i pasivno, čak i navike u ishrani koje je usvojio gotovo svaki čovek. Neki od najdramatičnijih promena koje se moraju napraviti kako bi se problem umanjio su:\n1 ) prestanak pušenja\n2 ) ograničenje potrošnje alkohola\n3 ) ne koriscenje hrane sa hemijskim konzervansima\n4 ) uzimanje obroka sa povrćem i voćem koje su bogate antioksidansima\nPored toga, korišćenje vitamina C, E i drugih vitamina, deluje na poboljšanje strukture DNK u spermi i time utiče na povećanje stope ostvarenih trudnoća. U slučajevima sa vrlo visokom stopom fragmentacije, uzimajući spermu direktno iz testisa, gde je procenat „fragmentacija“ manji, daje veoma pozitivne rezultate.\nIstraživanje sperme i parametara koji utiču na njenu sposobnost da oplodi jajnu ćeliju su veoma velika. Podaci koje imamo su već promenili način na koji se neplodnost muškaraca tretira.\nPrepoznavanje problema, u kombinaciji sa posebnim tretmanom sa antioksidansima može značajno poboljšati verovatnoću uspeha jednog para za začeće. Jednostavna analiza sperme trebalo bi da se dopunjava sa više specijalizovanih testova kako bi se zaokružilo analiziranje.\n• Embryolab je jedna od retkih VTO kinika na Svetu koja ima Odeljenje za genetičko savetovalište\n• Analiziranje DFI obavlja se na klinicu od strane specijaliste citogenetičara\n• Tačnost rezultata proverava se učešćem eksterne kontrole kvaliteta (UKNEKAS)